open-index/open-wikipedia-markdown huggingface dataset:
കറുവപ്പട്ട

ലഘുചിത്രം| കറുവയുടെ പട്ട ഉണക്കിയതും പൊടിച്ചതും അതിന്റെ പൂക്കളും.
സിന്നമോമം ജനുസ്സിൽ നിന്നുള്ള കറുവയുടെ പുറംതൊലിയിൽ (പട്ടയിൽ) നിന്നുത്പാദിപ്പിക്കുന്ന സുഗന്ധവ്യഞ്ജനമാണ് **കറുവപ്പട്ട**. പ്രധാനമായും ഒരു സുഗന്ധവസ്തുവായി ലഘുഭക്ഷണങ്ങൾ, ചായ, പരമ്പരാഗത ഭക്ഷണങ്ങൾ എന്നിവയിൽ ഉപയോഗിക്കുന്നു. കറുവപ്പട്ടയുടെ സുഗന്ധവും സ്വാദും അതിന്റെ തൈലത്തിന്റെ പ്രധാന ഘടകമായ സിന്നമാൽഡിഹൈഡിൽ നിന്നും യൂജെനോൾ ഉൾപ്പെടെയുള്ള മറ്റ് നിരവധി ഘടകങ്ങളിൽ നിന്നാണ് ലഭിക്കുന്നത്.

കറുവപ്പട്ടയിൽ സിലോൺ കറുവപ്പട്ട ("യഥാർത്ഥ" കറുവപ്പട്ട എന്നും അറിയപ്പെടുന്നു), കാസിയ കറുവപ്പട്ട എന്നീ രണ്ട് പ്രധാന തരങ്ങളുണ്ട്. സിലോൺ കറുവപ്പട്ട ഉയർന്ന ഗുണനിലവാരമുള്ളതായി കണക്കാക്കപ്പെടുന്നു, ഇതിനെ "യഥാർത്ഥ" കറുവപ്പട്ട എന്ന് വിളിക്കുന്നു.

കറുവാപ്പട്ടയിൽ കൂമറിൻ എന്ന സംയുക്തം അടങ്ങിയിട്ടുണ്ട്. ഇത് ഉയർന്ന അളവിൽ കഴിക്കുമ്പോൾ വിഷാംശം ഉണ്ടാക്കും. കൊമറിൻ കരളിന് കേടുപാടുകൾ വരുത്തുകയും ആൻറിഓകോഗുലന്റ് ഗുണങ്ങൾ ഉള്ളതിനാൽ രക്തം കട്ടപിടികാത്തിരിക്കുന്നതിന് കാരണമാകാം. വലിയ അളവിൽ കൊമറിൻ അടങ്ങിയ കറുവപ്പട്ട, പ്രത്യേകിച്ച് ഏറ്റവും സാധാരണയായി ലഭ്യമായ ഇനമായ കാസിയ കറുവപ്പട്ട കഴിക്കുന്നത് വിഷബാധയ്ക്കുള്ള സാധ്യത വർദ്ധിപ്പിക്കും.

പാചകത്തിന് പുറമേ കറുവപ്പട്ട അതിന്റെ ഔഷധ ഗുണങ്ങൾക്കും ഉപയോഗിക്കുന്നു. ഇതിൽ വിവിധ ആൻറി ഓക്സിഡൻറുകൾ അടങ്ങിയിട്ടുണ്ട്. കൂടാതെ നിരവധി ആരോഗ്യ ഗുണങ്ങളുമായി ഇവ ബന്ധപ്പെട്ടിരിക്കുന്നു. രക്തത്തിലെ പഞ്ചസാരയുടെ അളവ് നിയന്ത്രിക്കാനും ഇൻസുലിൻ സംവേദനക്ഷമത മെച്ചപ്പെടുത്താനും വീക്കം കുറയ്ക്കാനും കറുവപ്പട്ട സഹായിക്കുമെന്ന് ചില പഠനങ്ങൾ സൂചിപ്പിക്കുന്നു. എന്നിരുന്നാലും ഈ സാധ്യതയുള്ള നേട്ടങ്ങളുടെ വ്യാപ്തി പൂർണ്ണമായി മനസ്സിലാക്കാൻ കൂടുതൽ ഗവേഷണം ആവശ്യമാണ്.
വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സുഗന്ധദ്രവ്യ വസ്തുക്കൾ
വർഗ്ഗം:ആന്റിഫംഗൽസ്
വർഗ്ഗം:All articles with unsourced statements
ഉപവാസം (വിവക്ഷകൾ)

*ഉപവാസം - പ്രകൃതിചികിത്സയിലെ ഒരു വിശ്രമാനുഷ്ഠാനം
*നോമ്പ്, വ്രതം എന്ന അർത്ഥത്തിൽ
അഷ്ടഗിരികൾ

പുരാണങ്ങളിൽ പരാമർശിക്കപ്പെടുന്ന എട്ട് പർ‌വതങ്ങളെയാണ് **അഷ്ടഗിരി**കൾ എന്നു പറയുന്നത്.

#ഹിമവാൻ
#നിഷധം
#വിന്ധ്യൻ
#മാല്യവാൻ
#ഗന്ധമാദനം
#ഹേമകൂടം
#പാരിയാത്രകം
#ശ്വേതവാൻ

വർഗ്ഗം:സംഖ്യാശബ്ദവിജ്ഞാനം
അഷ്ടവൈദ്യകുടുംബങ്ങൾ

കേരളത്തിൽ പണ്ടു മുതലേ വൈദ്യവൃത്തിയിൽ ഏർപ്പെട്ടിരുന്ന പ്രശസ്തമായ എട്ടു കുടുംബങ്ങളെയാണ്
**അഷ്ടവൈദ്യ കുടുംബങ്ങൾ** എന്നു പറയുന്നത്.

## കുടുംബങ്ങൾ
#കുട്ടഞ്ചേരി മൂസ്സ്
#പുലാമന്തോൾ മൂസ്സ്
#ചിരട്ടമൺ മൂസ്സ്
#വയസ്കരമൂസ്സ്
#ഇളയിടത്ത് തൈക്കാട്ട് മൂസ്സ്
#തൃശൂർ തൈക്കാട്ട് മൂസ്സ്
#വെള്ളോട്ടു മൂസ്സ്
#ആലത്തൂർ നമ്പി
#കാർത്തോട്

## കുട്ടഞ്ചേരി മൂസ്സ്
തൃശ്ശൂർ ജില്ലയിൽ വടക്കാഞ്ചേരിയിലാണ്‌ ഇവരുടെ ഗൃഹം

## പുലാമന്തോൾ മൂസ്സ്
പട്ടാമ്പിക്കടുത്ത് പുലാമന്തോളിലാണ്‌ ഇവരുടെ ഗൃഹം

## ചിരട്ടമൺ മൂസ്സ്
കോട്ടയത്തിനടുത്താണ്‌ ഒളശ്ശ ഗ്രാമത്തിലാണ് ഇവരുടെ ഗൃഹം..അങ്ങാടിപ്പുറം ഗ്രാമത്തിൽ നിന്ന് ചിരട്ടമൺ മൂസ്സതുമാർ ഒളശ്ശ ഗ്രാമത്തിലെത്തിയതിന്റെ ചരിത്രം ഐതിഹ്യമാലയിൽ വിവരിക്കുന്നു.                     

വർഗ്ഗം:സംഖ്യാശബ്ദവിജ്ഞാനം
അഷ്ടദശധാന്യങ്ങൾ

ധാന്യവർഗ്ഗങ്ങളിൽ പ്രധാനപ്പെട്ട പതിനെട്ടെണ്ണത്തെ **അഷ്ടദശധാന്യങ്ങൾ** എന്നു പറയുന്നു.

#യവം
#ഗോതമ്പ്
#എള്ള്
#തിന
#മുതിര
#ഉഴുന്ന്
#ചെറുപയർ
#പെരുമ്പയർ
#രണ്ടിനം അമരകൾ
#തുവര
#കടല
#കുരുമുളക്
#കടുക്
#വരക്
#വരിനെല്ല്
#കറുക നെല്ല്
#ചാമ

വർഗ്ഗം:സംഖ്യാശബ്ദവിജ്ഞാനം
വിരലടയാളം

മനുഷ്യരുടെ കൈവിരലുകളിലെ തൊലിപ്പുറത്ത് ഉള്ള വരകൾ പതിഞ്ഞുണ്ടാകുന്ന അടയാളങ്ങളെയാണ് **വിരലടയാളം** (ഇംഗ്ലീഷ്: Fingerprint)എന്നു വിളിക്കുന്നത്. തൊലിയിലുണ്ടാകുന്ന വിയർപ്പ് മൂലം സ്പർശിക്കുന്ന പ്രതലങ്ങളിൽ വിരലടയാളം സ്വതേ പതിയുകയോ, മഷിയിൽ വിരൽ മുക്കി പതിപ്പിക്കുകയോ ചെയ്യുന്നു.

വിരലടയാളം ഓരോ മനുഷ്യർക്കും ഓരോന്നായിരിക്കും. അതുകൊണ്ട് തിരിച്ചറിയൽ ഉപാധിയായും അതുവഴി കുറ്റകൃത്യങ്ങൾ തെളിയിക്കാനുമെല്ലാം വിരലടയാളങ്ങൾ ഉപയോഗിക്കുന്നു. ജനനം മുതൽ മരണം വരെ യാതൊരു മാറ്റവുമില്ലാതെ നിലനിൽക്കുന്നവയാണ് വിരലടയാളങ്ങൾ

## വിരലടയാളത്തിന്റെ സ്ഥിരത
മാതാവിന്റെ വയറ്റിലുള്ള ശിശുവിനു 3 മാസം പ്രായമെത്തുന്നതൊടെ വിരലുകൾ രൂപം കൊള്ളുന്നു. അവയിൽ അടയാളങ്ങൾ‍ രൂപം കൊള്ളുകയും ചെയ്യുന്നു. പിന്നെ മരണം വരെയും അതിനു യതൊരു മാറ്റവും ഉണ്ടാവുകയില്ല. മരിച്ചു കഴിഞ്ഞും തൊലി നശിക്കും വരെ അടയാളം മായുകയില്ല. അതുനോക്കി ആളുകളെ തിരിച്ചറിയുകയും ചെയ്യാം. ശസ്ത്രക്രിയയിലൂടെ വിരലടയാളം മായിച്ചുകളയാൻ പറ്റില്ല. ഒരു രോഗത്തിനും വിരലടയാളം മായ്ക്കുവാൻ‍ കഴിയില്ല. അവയ്ക്കു എത്ര തേയ്മാനം വന്നാലും ശരീരം അതു നേരേയാക്കും.

## ചരിത്രം
thumb|വില്ലിയം ഹേർഷൽ
രണ്ടായിരം വർഷം മുമ്പ് ചൈനക്കാരാവണം ഇത് ആദ്യമായി തിരിച്ചറിഞ്ഞത്. ചൈനയിലെ ചക്രവർത്തിമാർ ഒപ്പിനു പകരം വിരലടയാളം ഉപയോഗിച്ചിരുന്നു . 

ഹൂഗ്ലിയിലെ മുഖ്യന്യായാധിപനായിരുന്ന സർ വില്യം ഹേർഷൽ ആണ് വിരലടയാളം ആദ്യമായി (1858) തെളിവിനായി ഉപയോഗിച്ചത്.
പിന്നീട് സർ ഫ്രാൻസിസ് ഗാൾട്ടൻ (1888) വിരലടയാളം ശാസ്ത്രീയമായി അപഗ്രഥിക്കുന്നതിൽ വിജയിച്ചു.

1901മുതൽസർഎഡ്വേഡ് ഹെൻറി വികസിപ്പിച്ച രീതി ഉപയോഗിച്ച്  സ്കോട്ട്ലാന്റ് യാഡ് കുറ്റവാളികളെ തിരിച്ചറിഞ്ഞിരുന്നു. അദ്ദേഹം വിരലടയാലങ്ങളിലെ പാറ്റേണുകളെ പലതായി തരം തിരിച്ചിരുന്നു. 

അതിൽ ചെറിയമാറ്റങ്ങൾ വരുത്തിയാണ് ലോകമെമ്പാടുമുള്ള പോലീസ് ഇത് ഉപയോഗിക്കുന്നത്.

## വിരലടയാളം തരങ്ങൾ

## വയസ്സും വിരലടയാളവും
വിരലടയാളം നോക്കി ഒരാളുടെ പ്രായം അറിയാൻ പറ്റും. ഗവേഷകനായ farott ആണു ഇതിനായുള്ള സമവാക്യം രൂപപ്പെടുത്തിയത്. അടയാളത്തിലെ ചാലുകൾ നല്ലതാണെങ്കിൽ അതു ഒരു യുവാവിൻറെതാണ്‌. വിരലടയാളം ആണിൻറെയാണോ,പെണ്ണിൻറെയാണോ എന്നു തിരിച്ചറിയാൻ കഴിയില്ല.ഇതിനേക്കുറിച്ച് ഗവേഷണങ്ങൾ നടന്നു വരുന്നു.

## മൃഗങ്ങളുടെ അടയാളങ്ങൾ
മൃഗങ്ങളിലും അടയാളങ്ങൾ‍ ഉണ്ട്. പട്ടിയുടെ മൂക്കിലെ വരകളും സീബ്രയുടെ ഉടലിലെ വരകളും‍ അവയുടെ അനന്യത ആണ്.

## കുറിപ്പുകൾ
 
## ഇതും കാണുക
*വിരലടയാള സ്കാനർ

## അവലംബം


## പുറത്തേക്കുള്ള കണ്ണികൾ
* വിരലടയാളത്തിന്റെ ചരിത്രം
* വിരലടയാളം എന്ന തെളിവിനെക്കുറിച്ച് 
* വിരലടയാളത്തിലെ ചില സംശയങ്ങളും മറുപടികളും

വർഗ്ഗം:ബയോമെട്രിക്സ്
ജലചികിത്സ

മനുഷ്യന് മാത്രമല്ല ലോകത്തിലെ എല്ലാ ജീവജാലങ്ങൾക്കും അത്യന്താപേക്ഷിതമായ ഒരു വസ്തുവാണ്‌ ജലം. മനുഷ്യശരീരത്തിന്റെ എല്ലാ ആവശ്യങ്ങൾക്കും അവശ്യം വേണ്ടതാണ്‌ ജലം. ശരീരത്തിൽ ജലത്തിന്റെ അംശം ക്രമാതീതമായി കുറഞ്ഞാൽ മരണകാരണം വരെയാകാം എന്നതിനാൽ അതിന്റെ പ്രാധാന്യം വളരെ വലുതാണ്‌, അതോടൊപ്പം ശരീരത്തിന്റെ ആന്തരിക-ബാഹ്യ ശുദ്ധിക്ക് അത്യാവശ്യവസ്തുവുമാണ്‌. ശരീരത്തിന്റെ താപനില 37° സെന്റീഗ്രേഡാണ്‌ . ഈ താപനിലയിൽ കുറഞ്ഞ താപനിലയുള്ള ജലത്തെ ശീതജലം എന്നുപറയുന്നു. ശീതജലം ശരീരത്തിൽ സ്പർശിക്കുമ്പോൾ ആ ശരീരഭാഗത്തേക്ക് കൂടുതലായി രക്തം പ്രവഹിക്കുകയും താപനില കൃത്യമായി നിലനിർത്താൻ ശ്രമിക്കുകയും ചെയ്യുന്നു. ശരീരത്തിന്റെ ഈ സവിശേഷത ഉൾക്കൊണ്ടാണ്‌ പ്രകൃതിചികിത്സ എന്ന വിഭാഗത്തിൽ ജലചികിത്സ പ്രവർത്തിക്കുന്നത്. ശരീരത്തിന്റെ ചില ഭാഗങ്ങളിൽ ശീതജലം കൊണ്ട് സ്പർശനം ഉണ്ടാക്കി അവിടേക്ക് കൂടുതൽ രക്തചംക്രമണം നടത്തി രോഗമുക്തി നൽകുന്നതു കൂടാതെ ഈ ചികിത്സ ചെയ്യുന്നതുമൂലം പാർശ്വഫലങ്ങളും ഉണ്ടാകുന്നില്ല. പനി, വിളർച്ച, ക്ഷീണം, മൂത്രതടസ്സം, വൃക്കരോഗങ്ങൾ, അമിതവണ്ണം, അജീർണ്ണം, ഗർഭാശയരോഗങ്ങൾ, ശിരോരോഗങ്ങൾ എന്നു തുടങ്ങി മിക്കവാറും എല്ലാ രോഗങ്ങൾക്കും ജലചികിത്സ ഉപയോഗിക്കുന്നു.

## ചില ചികിത്സാ രീതികൾ

### നട്ടെല്ല് സ്നാനം
പ്രകൃതിചികിത്സയിൽ വളരെയധികം ഉപയോഗിക്കുന്ന ജലചികിത്സാരീതിയാണ്‌ നട്ടെല്ല് സ്നാനം. ഈ രീതിയിൽ നട്ടെല്ലിന്‌ ചുറ്റും കുളിർമ്മയുണ്ടാക്കുകയും പ്രധാന നാഡീ-ഞരമ്പുകളുടെ പ്രവർത്തന ശേഷി വർദ്ധിപ്പിക്കുകയും ചെയ്യുന്നു. ബാത്ത്ടബ്ബാണ്‌ (കുളിത്തൊട്ടി) ഈ ചികിത്സയിൽ ഉപയോഗിക്കുന്നത്. രണ്ടോ മൂന്നോ ഇഞ്ച് ആഴത്തിൽ വെള്ളം ടബ്ബിൽ നിറച്ചതിനുശേഷം ശരീരത്തിന്റെ പിൻഭാഗം മുഴുവനും ജലത്തിൽ മുങ്ങിക്കിടക്കുന്ന രീതിയിൽ കിടക്കുക. 15 മിനിട്ടു മുതൽ 25 മിനിട്ടുവരെ ഈ രീതിയിൽ കിടക്കേണ്ടതാണ്‌. ഈ സമയം ദീർഘമായി ശ്വാസോച്ഛ്വാസം നടത്തുന്നത് കൂടുതൽ നല്ലതാണ്‌. ഈ സ്നാനരീതി *[[ഉറക്കം|ഉറക്കമില്ലായ്മ]], ക്ഷീണം, നീർക്കെട്ട്, പനി, ഉദരരോഗങ്ങൾ, വൃക്കരോഗങ്ങൾ *എന്നിവയുടെ ചികിത്സക്കായി ഉപയോഗിക്കുന്നു. 8 മണിക്കൂർ ഉറക്കം കൊണ്ട് ലഭിക്കുന്ന ഉന്മേഷം 2 മണിക്കൂർ മാത്രം നട്ടെല്ലുസ്നാനം നടത്തിയാൽ ലഭിക്കുന്നു. അസുഖങ്ങൾ ഒന്നും ഇല്ലാത്തവർക്കും ആരോഗ്യം മെച്ചപ്പെടുത്തുവാൻ ഈ സ്നാനരീതി അവലംബിക്കാവുന്നതാണ്‌.

### നിതംബസ്നാനം
നട്ടെല്ലുസ്നാനത്തിന്‌ ഉപയോഗിക്കുന്ന സാധനങ്ങൾ തന്നെയാണ്‌ ഈ സ്നാനരീതിക്കും ഉപയോഗിക്കുന്നത്. നട്ടെല്ലു സ്നാനത്തിൽ തൊട്ടിയിൽ കിടക്കുകയാണ്‌ എങ്കിൽ ഇതിൽ രണ്ട് കാലും പുറത്തേക്കിട്ട് ഇരിക്കുകയാണ്‌. ജലനിരപ്പ് പൊക്കിളിന്‌ താഴെവരെയാക്കി നിജപ്പെടുത്തണം. ഇങ്ങനെ വെള്ളത്തിൽ ഇരിക്കുമ്പോൾ വയർ തിരുമ്മുന്നത് വളരെയധികം ഗുണം ചെയ്യുന്ന പ്രവൃത്തിയാണ്‌. *വയറുവേദന‍, ആമാശയരോഗങ്ങൾ, ഗർഭാശയരോഗങ്ങൾ, കരൾ സംബന്ധമായ രോഗങ്ങൾ, മൂത്രതടസ്സം, ലൈംഗികശേഷിക്കുറവ്* എന്നീ രോഗങ്ങൾക്കും രോഗാവസ്ഥകൾക്കും നിതംബചികിത്സ വളരെയധികം ഫലം ചെയ്യുന്നു.

### വേദനസംഹാരി
ജലം വേദനാസംഹാരിയായും ഉപയോഗിച്ചുവരുന്നു. വേദനയുള്ള ശരീരഭാഗത്ത് കട്ടിയിൽ പരുത്തിത്തുണി നനച്ച് കെട്ടുകയോ പൊതിയുകയോ ചെയ്യുന്നതാണ്‌ പതിവ്. വയറ് വേദനയ്ക്ക് വയറ്റിലും തൊണ്ടവേദനയ്ക്ക് കഴുത്തിലും തലവേദനയ്ക്ക് നെറ്റിയിലും അരമണിക്കൂറ് വീതം ഇങ്ങനെ ഇടയ്ക്കിടെ ചെയ്താൽ രോഗശാന്തി കൈവരുന്നതാണ്‌.

## അവലംബം
താതിരി

ലൈതാർഷ്യേ കുടുംബത്തിൽ പെട്ട **വുഡ്ഫോർഡിയ ഫ്രൂട്ടിക്കോസ** എന്ന് ശാസ്ത്രനാമവും *ഫയർ ഫ്ലേം ബുഷ്* എന്ന ആംഗലേയ നാമവുമുള്ള **താതിരി** 1-7 മീറ്റർ വരെ ഉയരത്തിൽ വളരുന്നു. സാധാരണ  വടക്കൻ ഇൻഡ്യയിൽ കാണുന്ന സസ്യം സമുദ്രനിരപ്പിൽ നിന്ന് 1500 മീറ്റർ വരെ ഉയരമുള്ള പ്രദേശങ്ങളിൽ വളരുന്നു. താതിരി തെക്കൻ ഇൻഡ്യയിൽ അധികം കാണപ്പെടുന്നില്ല. വേനൽക്കാലത്ത് പുഷ്പിക്കുന്ന താതിരി പലയിടങ്ങളിലും ഉദ്യാനസസ്യമായി വളർത്തുന്നു. കടും ചുവപ്പു നിറമുള്ള പുഷ്പങ്ങളും, ചുവപ്പു കലർന്ന തവിട്ടു നിറത്തിലുള്ള തോൽ ഉണങ്ങുമ്പോൾ കട്ടി കുറഞ്ഞ നാരുകളായി അടർന്നു പോകുന്നു. ഇലകൾ ദീർഘവൃത്താകൃതിയോ, ശൂലത്തിന്റെ ആകൃതിയിലോ കാണുന്നു. കുരു തവിട്ടു നിറത്തിൽ അണ്ഡാകൃതിയിൽ.

## ഔഷധ ശാസ്ത്രം
വുഡ്ഫോർഡിൻ A,B,C,D,E,F,G,H,I എന്നീ ഘടകങ്ങൾ താതിരിയിൽ നിന്ന് വേർതിരിച്ചിട്ടുണ്ട്. സസ്യത്തിന്റെ ഭാഗങ്ങൾ മദ്യത്തിൽ ലയിപ്പിച്ചെടുത്ത ലായനി അണുനാശക ശേഷിയുള്ളതാണ്.
## രസാദി ഗുണങ്ങൾ
രസം			:കഷായം, കടു

ഗുണം		:ലഘു, രൂക്ഷം

വീര്യം			:ശീതം

വിപാകം		:കടു

## ഔഷധയോഗ്യ ഭാഗം
പുഷ്പം

## ആയുർവേദത്തിൽ
ആയുർവേദൌഷധങ്ങളായ അരിഷ്ടങ്ങളും ആസവങ്ങളും നിർമ്മിക്കുമ്പോൾ ഔഷധക്കൂട്ടിനെ പുളിപ്പിക്കുന്നതിനായി താതിരിപ്പൂക്കൾ ചേർക്കുന്നു.
ധാവി, ശാന്ത, ധൌറ മുതലായ പര്യായങ്ങൾ.

## അവലംബം

## ചിത്രം


ചിത്രം:Thaathiri_79.jpg


വർഗ്ഗം:ഔഷധസസ്യങ്ങൾ
വർഗ്ഗം:സസ്യങ്ങൾ
വർഗ്ഗം:ലൈത്രേസി
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
അഷ്ടനായികമാർ

ഭരതമുനിയുടെ നാട്യശാസ്ത്രമനുസരിച്ച് നായികമാർ (സ്ത്രീകൾ) എട്ടായി തരംതിരിക്കപ്പെട്ടിരിക്കുന്നു. ഇവർ **അഷ്ടനായികമാർ** എന്നറിയപ്പെടുന്നു.

## അഷ്ടനായികമാർ
*സ്വാധീനഭർത്രുക
*ഖണ്ഡിത
*അഭിസാരിക
*വിപ്രലബ്‌ധ
*കലഹാന്തരിത
*പ്രോക്ഷിതഭർത്രുക
*വാസരസ്ജ്ജിക
*വീരഹോത്കണ്ഠിത

## അവലംബം


വർഗ്ഗം:സംഖ്യാശബ്ദവിജ്ഞാനം
അഷ്ടനാഗങ്ങൾ

[thumb|right|The altar where Jory Goddess is worshiped. The photo is taken at the main temple in [Belur Karnataka , India]]

[thumb|Image of [Manasa in a village in the Sundarbans, West Bengal, India.]]
ഹിന്ദു ആചാര പ്രകാരം എട്ട് പ്രധാന നാഗങ്ങളെ ദൈവങ്ങളായി കണക്കാക്കപ്പെടുന്നു. ഇവ അഷ്ടനാഗങ്ങൾ എന്നറിയപ്പെടുന്നു. അനന്തൻ , വാസുകി, തക്ഷകൻ, കാർക്കോടകൻ, ശംഘപാലകൻ, ഗുളികൻ, പത്മൻ, മഹാപത്മൻ  എന്നിവയാണ് ഹിന്ദു ഐതിഹ്യ പ്രകാരം പ്രധാന നാഗങ്ങൾ.

## [[ശേഷ നാഗം]]
ശേഷ നാഗം അഥവാ (അനന്തൻ, ആദിശേഷൻ) ആയിരം തലയുള്ള നാഗം. സർവ്വ നാഗങ്ങളുടെയും രാജാവായാണ്‌ അനന്തൻ അഥവാ ആദിശേഷൻ അറിയപ്പെടുന്നത്‌. അനന്തന്റെ പുറത്ത് സാക്ഷാൽ ആദിനാരായണനായ മഹാവിഷ്ണു ശയിക്കുന്നുവെന്നാണ് വിശ്വാസം. അതാണ്‌ അനന്തശയനം. ആദിയും അന്തവുമില്ലാത്ത പ്രപഞ്ചത്തിന്റെ പ്രതീകമായിട്ടാണ് അനന്തനെ കണക്കാക്കുന്നത്.

## [[വാസുകി]]
ദേവന്മാരും അസുരന്മാരും മന്ദര പർവ്വതം ഉപയോഗിച്ച് പാലാ‍ഴി കടയാൻ ഉപയോഗിച്ചത് വാസുകിയെയാണ് എന്ന് പറയപ്പെടുന്നു. പരമശിവന്റെ കഴുത്തിലെ ആഭരണമായിട്ടാണ് വാസുകി കഴിയുന്നത്.നാഗങ്ങളുടെ രാജാവാണ് വാസുകി. ഐതിഹ്യമാലയിൽ വാസുകിയെപ്പറ്റി പരാമർശിച്ചിട്ടിട്ടുണ്ട്.

## [[തക്ഷകൻ]]
കുരുവംശത്തിലെ പരീക്ഷിത് രാജാവിനെ ഒരു മഹർഷി തക്ഷകന്റെ കടിയേറ്റു മരിക്കുമെന്ന് ശപിക്കുന്നു.ഇതറിഞ്ഞു ഭയന്ന രാജാവ് വൻ സുരക്ഷയോടെ കഴിഞ്ഞെങ്കിലും ഒരു പുഴുവിന്റെ രൂപത്തിൽ വന്ന് തക്ഷകൻ രാജാവിനെ കൊല്ലുന്നു.

## [[കാർക്കോടകൻ]]
നളചരിതത്തിലാണ് കാർക്കോടകനെപ്പറ്റി പറഞ്ഞിരിക്കുന്നത്.ഒരു ആപത്തിൽ നിന്നും കാർക്കോടകനെ നളൻ രക്ഷിക്കുന്നു.പകരമായി നളനെ കാർക്കോടകൻ ദംശിക്കുന്നു.ഇതു മൂലം ബാഹുകനെന്ന വിരൂപവേഷം ലഭിക്കുന്ന നളന് വേഷപ്രച്ഛന്നനായി ജീവിക്കുവാൻ സാധിക്കുന്നു.

## [[പത്മൻ]]
ദക്ഷിണ ദിക്ക് കാക്കുന്ന നാഗമാണ് പത്മൻ. 

## [[കാളിയൻ]]
താൻ താമസിച്ചിരുന്ന യമുന നദിയെ വിഷമയമാക്കുകയും, പിന്നീട് ഭഗവാൻ കൃഷ്ണൻ തലയിൽ ചവിട്ടി നൃത്തം ചവിട്ടുകയും അങ്ങനെ തന്റെ അഹങ്കാരം ശമിച്ച് യമുന നദി വിട്ടു പോവുകയും ചെയ്ത നാഗമാണ് കാളിയൻ.

## അവലംബം


"Legendary Snakes"  by Unknown, Indian Times -- Spirituality, December 9, 2004
"Snake Worship" by Unknown,

വർഗ്ഗം:സംഖ്യാശബ്ദവിജ്ഞാനം
വർഗ്ഗം:അഷ്ടനാഗങ്ങൾ
അഷ്ടഗൃഹങ്ങൾ

കേരളത്തിലെ നമ്പൂതിരി സമുദായത്തിലെ എട്ട് ആഢ്യഗൃഹങ്ങളാണ് **അഷ്ടഗൃഹങ്ങൾ**.

#കലങ്കടത്തു ഗൃഹം
#മെഴത്തോൾ ഗൃഹം
#മാത്തൂർ ഗൃഹം
#കലുക്കല്ലൂർ ഗൃഹം
#ചെമങ്ങാട് ഗൃഹം
#പാഴൂർ ഗൃഹം
#മുരിങ്ങേടത്തു ഗൃഹം
#വെള്ളാങ്കല്ലൂർ ഗൃഹം

പരശുരാമൻ കൃഷ്ണാനദീതീരത്ത് നിന്നും ദിവ്യനും പണ്ഡിതനുമായ ഒരു ബ്രാഹ്മണനെ കൊണ്ടുവരികയും തൃശൂർ നമ്പൂതിരി സഭയുടെ യോഗാതിരിയായി അവരോധിക്കുകയും ചെയ്തു. ഇദ്ദേഹത്തിൻ്റെ 8 പുത്രന്മാർ 8 കുടുംബങ്ങൾ സ്ഥാപിച്ചു എന്നും അവയാണ് അഷ്ടഗൃഹങ്ങൾ എന്നും ഒരു ഐതിഹ്യം പറയുന്നു.

## അവലംബം

വർഗ്ഗം:സംഖ്യാശബ്ദവിജ്ഞാനം
അഷ്ടഗന്ധം

എട്ട് സുഗന്ധദ്രവ്യങ്ങൾ  മൺചട്ടിയിലിട്ട് പുകച്ച് ഉണ്ടാക്കുന്ന മംഗളധൂപമാണ് അഷ്ടഗന്ധം. ഹിന്ദുക്കളുടെ പൂജകളിൽ വളരെയധികം ഉപയോഗിക്കുന്നു.

#അകിൽ
#കുന്തിരിക്കം
#മാഞ്ചി
#ഗുൽഗുലു
#ചന്ദനം
#രാമച്ചം
#ഇരുവേലി
#കൊട്ടം

## അവലംബം


വർഗ്ഗം:സംഖ്യാശബ്ദവിജ്ഞാനം
വർഗ്ഗം:ആയുർവേദം
അഷ്ടദിക്പാലർ

ഹൈന്ദവ പ്രമാണങ്ങൾ പ്രകാരം ലോകത്തിന്റെ എട്ടുദിക്കുകളുടെ കാവൽക്കാരാണ് **അഷ്ടദിക്പാലകർ**. 

#ഇന്ദ്രൻ (കിഴക്ക്)
#അഗ്നി (തെക്ക് കിഴക്ക്)
#യമൻ (തെക്ക്)
#നിരൃതി (തെക്ക് പടിഞ്ഞാറ്)
#വരുണൻ (പടിഞ്ഞാറ്)
#വായു (വടക്കു പടിഞ്ഞാറ്)
#കുബേരൻ (വടക്ക്)
#ഈശൻ (വടക്ക് കിഴക്ക്)
അഷ്ടചൂർണ്ണം

ആയുർവേദത്തിൽ പ്രചാരത്തിലുള്ള ഒരു ഔഷധമാണ് **അഷ്ടചൂർണ്ണം**.

## ചേരുവകൾ
#ചുക്ക്
#അയമോദകം
#തിപ്പലി
#കുരുമുളക്
#ജീരകം
#കരിഞ്ചീരകം
#ഇന്തുപ്പ്
#പെരുംകായം

വർഗ്ഗം:സംഖ്യാശബ്ദവിജ്ഞാനം
വർഗ്ഗം:ആയുർവേദൗഷധങ്ങൾ
15ഗാം വീതം പെരുങ്കായവും ഇന്തുപ്പും വേറെ വേറെ എടുത്തു് വറുത്തു പൊടിക്കുക.15 ഗ്രാം അയമോദകം, 10 ഗ്രാം വീതം ചുക്ക്, കുരുമുളക്, തിപ്പലി, ജീരകം, കരിംജീരകം എന്നിവ വേറെവേറെ  പൊടിച്ച ശേഷം ഒന്നിച്ചായി കലർത്തി ഉണങ്ങിയ ഭരണിയിൽ സൂക്ഷിക്കുക.
## ഉപയോഗിക്കുന്ന വിധം
രാത്രിയിൽ ഊണു കഴിക്കുമ്പോൾ, വിഹിതമായ അളവിൽ, ചൂർണത്തിന്റെ കൂടെ സമം നെയ്യും ചേർത്തു കുഴച്ച് ആദ്യത്തെ ഉരുളയിൽ വച്ചു കഴിക്കണം. ഇത് ജഠാരാഗ്നിയെ ഉദ്ദീപിപ്പിക്കും; വാതഗുല്മത്തെ ശമിപ്പിക്കും. അഗ്നിമാന്ദ്യം ഉള്ള മിക്ക രോഗികൾക്കും ഈ ഔഷധം യുക്തമായ മാത്രയിൽ ഉപയോഗിക്കാം.

## അവലംബം
മൂലഭദ്രി

തിരുവിതാംകൂറിൽ നിലവിലുണ്ടായിരുന്ന ഒരു ഗൂഢഭാഷയാണ് **മൂലഭദ്രി**. മൂലമന്ത്രികാഭാഷയെന്നും മൂലദേവീഭാഷയെന്നും കൂടി ഇതിന്‌ പേരുണ്ട്. മലയാളത്തിലെ അക്ഷരങ്ങളേയും അക്കങ്ങളേയും പരസ്പരം മാറ്റി മറിച്ച് ഉപയോഗിച്ച് വിവക്ഷിതാർത്ഥം പരസ്യമാക്കാതെ തന്നെ ആശയവിനിമയത്തിന് ഉപയോഗിക്കുകയാണ് ചെയ്തിരുന്നത്. ചാരന്മാരിൽ നിന്നും സുപ്രധാന രഹസ്യങ്ങൾ മറച്ചു വെക്കാൻ തിരുവിതാംകൂറിലെ ഉദ്യോഗസ്ഥന്മാർ മൂലഭദ്രി ഉപയോഗിച്ചിരുന്നു. ഈ ഭാഷയിൽ എഴുതപ്പെട്ട ഓലകളും ഉണ്ട്. 
## നിയമങ്ങൾ
*പദാദിയിലുള്ള സ്വരങ്ങളോട് കകാരം ചേർക്കണം. കകാരം വരുന്നിടത്തെല്ലാം ലോപിപ്പിച്ച് അതതിൽ ഉൾച്ചേർന്നിരിക്കുന്ന സ്വരങ്ങൾ മാത്രം
ഉപയോഗിക്കണം.

ഉദാ: അകം = ക‌അം

* മറ്റ് അക്ഷരങ്ങൾ താഴെ കൊടുത്തിരിക്കുന്ന വിധം പരസ്പരം മാറ്റി ഉപയോഗിക്കണം:
പരസ്പരം മാറ്റി ഉപയോഗിക്കണം.

* സംഖ്യകളും തിരിച്ച് ഉപയോഗിക്കണം

നിയമങ്ങൾ ഓർത്തുവെക്കാൻ ഒരു സൂത്രമുണ്ട്:

ഈ നിയമമനുസരിച്ചു് (1) അകാരത്തിനു് പകരം കകാരവും കകാരത്തിനു പകരം അകാരവും പ്രയോഗിക്കണം. ആ വ്യവസ്ഥ (1) ഖ, ഗ; (2) ഘ, ങ; (3) ച, ട; (4) ഞ, ണ; (5) ത, പ; (6) മ, ന; (7) ജ, ത്സ; (8) ഡ, ഢ; (9) ദ, ധ; (10) ബ, ഭ; (11) ഥ, ഫ; (12) ഛ, ഠ; (13) യ, ശ; (14) ര, ഷ; (15) ല, സ; (16) വ, ഹ; (17) ക്ഷ, ള; (18) ഴ, റ; എന്നീ അക്ഷരദ്വന്ദ്വങ്ങളുടെ വിഷയത്തിലും സങ്‌ക്രമിപ്പിക്കേണ്ടതാണു്. അ അ എന്നു് ʻക്കʼയ്ക്കും അതുപോലെ മറിച്ചും ഉപയോഗിക്കണം. (1) ങ്ക, ഞ്ച; (2) ർ, ൾ; ഈ അർദ്ധാക്ഷര (ചില്ലുകൾ) ദ്വന്ദ്വങ്ങളുടേയും കാര്യത്തിലും പ്രസ്തുതവിധി വ്യാപിപ്പിക്കേണ്ടതാകുന്നു. (1) 1, 2; (2) 3, 4; (3) 5, 6; (4) 7, 8; (5) 9, 10; ഈ സംഖ്യാദ്വിതയങ്ങളും മേൽപ്രകാരത്തിൽ മാററിമറിക്കേണ്ടതാകുന്നു. ഒരു സംസ്കൃതശ്ലോകവും അതിന്റെ മൂലദേവീഭാഷയിലുള്ള പരാവർത്തനവും താഴെച്ചേർക്കുന്നു.  
#### ഉദാഹരണങ്ങൾ
:മലയാളം = നസശാക്ഷം
:വിക്കിപീഡിയ = ഹിഅഇതീഢിശ
:2010 = 1929

ഒരു സംസ്കൃതശ്ലോകവും മൂലഭദ്രീപരിഭാഷയും നൽകുന്നു:

ശ്ലോകം:
::നമഃശിവായ ശാന്തായ ശുദ്ധായ പരമാത്മനേ
::സച്ചിദാനന്ദരൂപായ ദക്ഷിണാമൂർത്തയേ നമഃ

മൂലഭദ്രി:
::മനഃയിഹാശ യാണ്ടാശ യുധ്ദാശ തഷനാപ്നമേ
::ലട്ടിധാമംധഷൂതാശ ധളിഞാനൂൾപ്പശേ മനഃ

മാങ്കോയിക്കൽ കുറുപ്പിന്റെ അറയ്ക്കുള്ളിൽ കടന്നു മാർത്താണ്ഡവർമ്മയും‌  പരമേശ്വരൻപിള്ളയും തമ്മിൽ മൂലഭദ്രി ഭാഷയിൽ സംസാരിക്കുന്നതായി സി.വി. രാമൻപിള്ള തന്റെ നോവലായ മാർത്താണ്ഡവർമ്മയിൽ എഴുതിയിട്ടുണ്ട്.

## ഇതും കാണുക
*ഗൂഢശാസ്ത്രം

## അവലംബം


## കുറിപ്പുകൾ
 

വിഭാഗം:മലയാളം
വിഭാഗം:കേരളത്തിലെ ഗൂഢഭാഷകൾ
നവഗോപ്യങ്ങൾ

മനുഷ്യർ ഗോപ്യമായി വെക്കേണ്ട ഒമ്പതു കാര്യങ്ങളാ‍ണ് **നവഗോപ്യങ്ങൾ**
എന്ന് അറിയപ്പെടുന്നത്.

#വയസ്സ്
#ധനസ്ഥിതി
#ഗൃഹച്ഛിദ്രം
#മന്ത്രം
#മരുന്ന്
#മൈഥുനം
#ദാനം
#മാനം
#അപമാനം
അഷ്ടകഷ്ടങ്ങൾ

ഒരു മനുഷ്യന്റെ ജീവിത പുരോഗതിയെ ബാധിക്കുന്ന എട്ട് ദോഷങ്ങളെയാണ് **അഷ്ടകഷ്ടങ്ങൾ** എന്നതുകൊണ്ട് സൂചിപ്പിക്കുന്നത്.

#കാമം
#ക്രോധം
#ലോഭം
#മോഹം
#മദം
#മാത്സര്യം
#ഡംഭം
#അസൂയ

## അവലംബം


വർഗ്ഗം:സംഖ്യാശബ്ദവിജ്ഞാനം
അഷ്ടമംഗല്യം

thumb|290px|അഷ്ടമംഗല്യം ഒരുക്കുന്ന തളിക
എട്ടു മംഗലവസ്തുക്കൾ ചേർന്നത്: കുരവ, കണ്ണാടി, ദീപം, പൂർണകുംഭം, വസ്ത്രം, നിറനാഴി, മംഗലസ്ത്രീ, സ്വർണം എന്നിവയാണ് അവ. വിവാഹാദിമംഗളാവസരങ്ങളിൽ താലത്തിൽ വച്ചുകൊണ്ടു പോകുന്നതിന് ഉപയോഗിക്കുന്ന അരി, നെല്ല്, കുരുത്തോല, അമ്പ്, കണ്ണാടി, വസ്ത്രം, കത്തുന്ന കൈവിളക്ക്, ചെപ്പ് എന്നിവയ്ക്കും അഷ്ടമംഗല്യം എന്നു പറയാറുണ്ട്. 
ദൈവസങ്കല്പത്തോടെ പ്രത്യേക തളികയിൽ ഒരുക്കുന്ന എട്ടുകൂട്ടം വസ്തുക്കളെയാണ് **അഷ്ടമംഗല്യം** എന്ന് പറയുന്നത്. മംഗളകരമായ ചടങ്ങുകൾക്കും അനുഷ്ഠാനങ്ങൾക്കും അഷ്ടമംഗല്യത്തിന് പ്രഥമ സ്ഥാനം തന്നെ ഉണ്ട്. താഴെ പറയുന്നവ ഉൾക്കൊള്ളുന്ന തളികയാണു് സാധാരണ അഷ്ടമംഗല്യം എന്ന് പറയാറ്. 
* നെല്ല്
* അരി
* വസ്ത്രം
* വിളക്ക്
* അമ്പ്
* വാൽക്കണ്ണാടി
* ചൊട്ട
* ചെപ്പ് (കളഭം അല്ലെങ്കിൽ കുങ്കുമം)

എട്ടു പ്രകാരത്തിലുള്ള മംഗലദ്രവ്യങ്ങൾ ഏതെല്ലാം എന്നതിനെക്കുറിച്ച് ബൃഹന്നന്ദികേശ്വര പുരാണത്തിലെ ദുർഗോത്സവ പദ്ധതിയിൽ പ്രസ്താവിക്കുന്നുണ്ട്. ഇതനുസരിച്ചു സിംഹം, കാള, ആന, കലശം, വ്യജനം, കൊടി, ഭേരി, ദീപം എന്നിവയാണ് അവ. എന്നാൽ ശുദ്ധിതത്ത്വത്തിൽ പറയുന്നതനുസരിച്ച് ബ്രാഹ്മണൻ, പശു, അഗ്നി, സ്വർണം, നെയ്യ്, സൂര്യൻ, ജലം, രാജാവ് എന്നിവയാണ് എട്ടു മംഗള വസ്തുക്കൾ. തന്ത്രവിഷയകമായ ക്രിയാദീപികയിൽ ശാസ്താവ്, ഗണപതി, ദുർഗ, വിഷ്ണു, ശങ്കരനാരായണൻ, ശിവൻ, സ്കന്ദൻ എന്നീ ദേവതകളെ സംബന്ധിക്കുന്ന മംഗല്യവസ്തുക്കൾ വേറെ വേറെ പ്രതിപാദിക്കപ്പെട്ടിരിക്കുന്നു. മനുഷ്യനെ ആസ്പദിച്ചും ദേവതകളെ ആസ്പദിച്ചും മംഗലകരങ്ങളായ വസ്തുക്കളെ രണ്ടു വകുപ്പുകളായി കല്പന ചെയ്തിരിക്കുന്നതു കാണാം. കണ്ണിനും കരളിനും സുഖമണയ്ക്കുന്ന ഈ വിശിഷ്ടവസ്തുക്കളെ പ്രത്യേകം തിരഞ്ഞെടുക്കുന്നതിനു പിന്നിൽ പ്രവർത്തിച്ചിട്ടുള്ള പൗരാണിക സങ്കല്പങ്ങൾ എന്തെല്ലാമാണെന്നു വ്യക്തമല്ല.

ഹൈന്ദവ വിവാഹങ്ങളിൽ വരനെയും വധുവിനെയും കതിർമണ്ഡപത്തിലേയ്ക്ക് ആനയിക്കുന്ന സമയത്ത് ഉപയോഗിച്ചു കാണുന്നു. വിധവകളല്ലാത്ത സ്ത്രീകളാണ്‌ അഷ്ടമംഗല്യം ഏന്തുന്നത്.

## അവലംബം

## പുറത്തേക്കുള്ള കണ്ണികൾ

* http://www.youtube.com/watch?v=wFRkK-TSWQo
* http://planetjyothisham.blogspot.in/2011/07/blog-post_02.html

വർഗ്ഗം:സംഖ്യാശബ്ദവിജ്ഞാനം
വർഗ്ഗം:ഹൈന്ദവം
വയലിൽ തൃക്കോവിൽ ക്ഷേത്രം

thumb|right|250px|വയലിൽ തൃക്കോവിൽ മഹാവിഷ്ണു ക്ഷേത്രം
**വയലിൽ തൃക്കോവിൽ മഹാവിഷ്ണു ക്ഷേത്രം** കൊല്ലം ജില്ലയിൽ കല്ലുവാതുക്കലിനും പാരിപ്പള്ളിയ്ക്കും ഇടയിലായി ഇളംകുളം എന്ന സ്ഥലത്തു സ്ഥിതി ചെയ്യുന്നു. പേരു സൂചിപ്പിക്കുന്നതു പോലെ മഹാവിഷ്ണു തന്നെയാണു ഇവിടെ മുഖ്യപ്രതിഷ്ഠ. കൂടാതെ ശിവനും നാഗർക്കും ദേവിയ്ക്കും ഇവിടെ ആലയങ്ങളുണ്ട്. ക്ഷേത്രത്തിനു തൊട്ടു മുൻപിലായി ക്ഷേത്രക്കുളം സ്ഥിതി ചെയ്യുന്നു. 

## പേരിനു പിന്നിൽ
ക്ഷേത്രം സ്ഥിതി ചെയ്യുന്നതു വളരെ വിശാലമായ വയലിനു നടുവിലാണ്‌. അതു കൊണ്ടു തന്നെയാകണം വയലിൽ തൃക്കോവിൽ എന്ന പേരു സിദ്ധിച്ചത് എന്ന് കരുതുന്നു. 

ഭാഗവത സപ്താഹം, അഷ്ടമി രോഹിണി എന്നിവ ജനങ്ങൾ വളരെ ആഘോഷപൂർവം കൊണ്ടാടുന്നു. തൃശ്ശൂരിലെ വളരെ പ്രസിദ്ധമായ പിഷാരിക്കൽ മനയായിരുന്നു ഈ ക്ഷേത്രത്തിന്റെ ജന്മികൾ പക്ഷേ അവരുടെ പ്രതിനിധികൾ വളരെ അപൂർവമായി മാത്രമേ ക്ഷേത്രത്തിൽ വരാറുള്ളൂ മാത്രവുമല്ല ക്ഷേത്രത്തിലെ ദൈനം ദിന കാര്യങ്ങൾ പൊതുജനങ്ങളുടെ ഒരു സമിതിയാണു കൈകാര്യം ചെയ്യുന്നത്. കാലപ്പഴക്കം കാർന്നു തിന്നു തുടങ്ങിയിരുന്ന ഈ ക്ഷേത്രത്തെ പൊതുജനങ്ങളുടെ ശ്രമഫലമായി കുറേയൊക്കെ നന്നാക്കിയെടുക്കാൻ കഴിഞ്ഞിട്ടുണ്ട്. ഇപ്പോഴും പരാധീനതകളാണധികവും. എങ്കിലും പൊതുജനങ്ങളുടേയും ഭരണസമിതിയുടേയും ശ്രമങ്ങൾ കൊണ്ടു ദേവസാന്നിധ്യം കൂടിയതായാണു പ്രശ്നം വയ്ക്കലിൽ നിന്നും അറിയുവാൻ കഴിഞ്ഞത്. എല്ലാ മലയാള മാസങ്ങളിലും 2 ഞായറാഴ്ച്കളിലായി നടന്നു വരുന്ന ലക്ഷ്മീ നാരായണ പൂജ വളരെ പ്രസിദ്ധമാണ്‌. ദൂരദേശങ്ങളിൽ നിന്നു പോലും ഭക്തകൾ ഈ പൂജയ്ക്കായി വന്നു ചേരാറുണ്ട്.

## ചിത്രശാല


Image:Vayalil_Thrikkovil1_N.jpg|ക്ഷേത്രം
Image:Vayalil_Thrikkovil2_N.jpg|

Image:Vayalil_Thrikkovil6_N.jpg|


## കണ്ണികൾ
*വയലിൽ ത്രിക്കോവിൽ ക്ഷേത്രത്തിൽ അവതരിപ്പിച്ച സോപാന സംഗീതം

വർഗ്ഗം:കൊല്ലം ജില്ലയിലെ ക്ഷേത്രങ്ങൾ
ചെങ്കദളി

thumb|250px|right|ചെങ്കദളി കുല
ചുവന്ന നിറത്തിലുള്ള വാഴപ്പഴം ഉല്പ്പാദിപ്പിക്കുന്ന ഒരു വാഴയിനമാണ്‌ **ചെങ്കദളി**. കേരളത്തിൽ എല്ലയിടത്തും ഈ വാഴയിനം സുലഭമാണെങ്കിലും വാണിജ്യാടിസ്ഥാനത്തിൽ വൻതോതിലുള്ള ചെങ്കദളി തോട്ടങ്ങളുള്ളത് തെക്കൻ കേരളത്തിലാണ്. കപ്പവാഴ എന്ന പേരിലും ഈ വാഴ അറിയപ്പെടുന്നുണ്ട്. സംസ്കൃതത്തിൽ രക്തകദളി (रक्तकदली, രക്തകദലീ) എന്നപേരിൽ അറിയപ്പെടുന്നു.

## നിരുക്തം
ഈയിനത്തിന്റെ വാഴത്തട, ഇലത്തണ്ട്, ഇലക്കാല്, പഴം എല്ലാം ഇരുണ്ട ചുവപ്പുനിറത്തിലാണ്. അതുകൊണ്ടുതന്നെയാണ് ഇത് ചെങ്കദളി എന്നറിയപ്പെടുന്നത്. ചോരക്കദളി, ചോരപൂവൻ, രക്തകദളി, കപ്പവാഴ എന്നെല്ലാം ഇത് വിളിക്കപ്പെടുന്നു. 

## പ്രത്യേകതകൾ
14 മാസമാണ് ഈ ഇനം വാഴയുടെ ശരാശരി മൂപ്പ്. കായകൾക്കും വാഴയുടെ മറ്റുഭാഗങ്ങൾക്കും ചുവപ്പു നിറമാണ്.

## കൃഷി
സാധാരണ വീട്ടുവളപ്പിലാണ് ചെങ്കദളി കൃഷിചെയ്യുന്നതെങ്കിലും നല്ല വിപണിയുള്ളതിനാൽ വാണിജ്യാടിസ്ഥാനത്തിലും കൃഷി ചെയ്യാവുന്ന ഒരിനമാണ്. തെങ്ങിൻ തോപ്പിൽ കൃഷി ചെയ്യുന്നതിന് അനുയോജ്യമാണ്. ഇലപ്പുള്ളി രോഗത്തിനെ പ്രതിരോധിക്കാനുള്ള ശേഷിയുണ്ട്. കുറുനാമ്പ് രോഗം ഇവയിൽ പെട്ടെന്ന് ബാധിക്കുന്നു. കൊക്കാൻ രോഗവും തടതുരപ്പൻ പുഴുവിന്റേയും ആക്രമണം കണ്ടുവരാറുണ്ട്. ചെങ്കദളിയിനത്തിൽ പച്ചനിറത്തിലുള്ള കന്നുകളുണ്ടാകാറുണ്ട്. ഇവ നട്ടാലുണ്ടാകുന്ന വാഴയ്ക്കും കുലയ്ക്കും പച്ച നിറമാണുണ്ടാകുകയെന്നതൊഴിച്ചാൽ മറ്റു മാറ്റങ്ങളൊന്നുമില്ല.
thumb|250px|ചെങ്കദളിക്കുല
## അവലംബം

വർഗ്ഗം:വാഴയിനങ്ങൾ
ഗണപതിനാരകം

പൂജ ആവശ്യങ്ങൾക്കും ഔഷധത്തിനും ഉപയോഗിക്കുന്നു.
ദഹനം കൂട്ടാനും കൃമിയെ നശിപ്പിക്കാനും ഉപയോഗിക്കുന്നു.സ്തന വീക്കത്തിനു് വേരു` അരച്ചു പുരട്ടിയാൽ മതി.
വിത്ത് മുളപ്പിച്ചും കമ്പ് നട്ടും തൈക്കളുണ്ടാക്കാം.
## ചിത്രശാല

പ്രമാണം:മാതളനാരകംCitrus medica.JPG|വിളഞ്ഞ ഗണപതിനാരകം
പ്രമാണം:ഗണപതിനാരകം.JPG|പാകമാകാത്ത പച്ചഗണപതിനാരകം
പ്രമാണം:Diamante citron (Citrus medica cv. Diamante).jpg|ഗണപതിനാരകവും ചെടിയും

## അവലംബം
* അലങ്കാര വൃക്ഷങ്ങൾ- ജി.എസ്‌. ഉണ്ണികൃഷ്ണൻ നായർ, കേരള ഭാഷാ ഇൻസ്റ്റിറ്റ്യൂട്ട്‌

വർഗ്ഗം:വൃക്ഷങ്ങൾ
വർഗ്ഗം:നാരകങ്ങൾ
വർഗ്ഗം:ഏഷ്യയിലെ ഉദ്യാന സസ്യങ്ങൾ
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:സിട്രസ്
വർഗ്ഗം:കേരളത്തിലെ സസ്യജാലം
ബിഷൻ സിംഗ് ബേദി

മുൻ ഇന്ത്യൻ ക്രിക്കറ്റുകളിക്കാരനും, ക്യാപ്റ്റനും, പരിശീലകനുമായിരുന്നു**ബിഷൻ സിംഗ് ബേദി**(**Bishan Singh Bedi** സെപ്റ്റംബർ 25 1946 – ഒക്ടോബർ 23 2023). 1946, സെപ്റ്റംബർ 25-നു പഞ്ചാബിലെ അമൃത്സറിൽ ജനിച്ചു. അക്കാലത്തെ ഇന്ത്യയുടെ പ്രശസ്തമായ സ്പിൻ നിരയിൽ സുപ്രധാന സ്ഥാനം ഇദ്ദേഹത്തിനുണ്ട്. അറുപത്തേഴു ടെസ്റ്റുകളിൽ നിന്നായി 266 വിക്കറ്റുകൾ നേടിയ ബിഷൻ സിംഗ് ബേദി 22 ടെസ്റ്റുകളിൽ ഇന്ത്യൻ ടീമിനെ നയിച്ചിട്ടുണ്ട്. 1990 ഇന്ത്യൻ ടീമിന്റെ ആദ്യ മുഴുവൻ സമയ കോച്ചായി സ്ഥാനമേറ്റു. ബേദി ഫസ്റ്റ് ക്ളാസ് ക്രിക്കറ്റിൽ
ഏറ്റവുമധികം വിക്കറ്റെടുത്ത (1560) ഇന്ത്യൻ ബൗളറാണ്‌. അന്താരാഷ്ട്ര തലത്തിൽ ഒരു അർദ്ധ സെഞ്ചുറി അടക്കം 656 റൺസ് നേടിയിട്ടുണ്ട്.

വർഗ്ഗം:1946-ൽ ജനിച്ചവർ

വർഗ്ഗം:സെപ്റ്റംബർ 25-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് ടീം നായകന്മാർ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ

വർഗ്ഗം:2023-ൽ മരിച്ചവർ
അഷ്ടവിധ വിവാഹങ്ങൾ

ഹൈന്ദവശാസ്ത്രങ്ങളിൽ പ്രതിപാദിച്ചിരിക്കുന്ന എട്ട് തരം വിവാഹങ്ങളാണ് ഇവ.
ഇവയിൽ ചിലത് ശ്രേഷ്ഠവും മറ്റുചിലത് നിന്ദ്യവുമാണ്.
## ബ്രഹ്മം
പിതാവ് സർവാലംകൃതയായ കന്യകയെ സർവഗുണസമ്പന്നനായ വരന് പ്രതിഫലമൊന്നുമില്ലാതെ നൽകുന്നതാണ് ബ്രാഹ്മവിവാഹം.
## ദൈവം
യാഗത്തിനിടയ്ക്ക്, യാഗം ചെയ്യുന്ന വരന് കന്യകയെ നല്കുന്നതാണ് ദൈവം.
## ആർഷം
ആർഷത്തിൽ ഒരു പശുവിനെ സ്വീകരിച്ച് പിതാവ് പകരം പുത്രിയെ വരന് നല്കുന്നു.
## പ്രാജപത്യം
`ഇവളോടൊന്നിച്ച് ധർമം ആചരിച്ചാലും' എന്നു പറഞ്ഞ് വരന് കന്യകയെ നൽകുന്ന വിവാഹമാണ് പ്രാജാപത്യം
## ഗാന്ധർവം
പ്രേമബദ്ധരായ യുവമിഥുനങ്ങൾ സ്വേച്ഛയാ നടത്തുന്ന വിവാഹമാണ് ഗാന്ധർവം.
## രാക്ഷസം
വിവാഹത്തിനിഷ്ടമില്ലാതെ നിലവിളിക്കുന്ന കന്യകയെ ബലമുപയോഗിച്ചു തട്ടിക്കൊുപോകുന്നതാണ് രാക്ഷസം.
## അസുരം
കന്യകയുടെ പിതാവിനും ബന്ധുക്കൾക്കും ധനം കൊടുത്ത് വരൻ കന്യകയെ വിവാഹം ചെയ്യുന്നതാണ് ആസുരം.
## പൈശാചം
കന്യക ഉറങ്ങിക്കിടക്കുമ്പോഴോ ബോധരഹിതയായിക്കിടക്കുമ്പോഴോ അവളെ പ്രാപിക്കുന്നതാണ് പൈശാചം.

രാക്ഷസവും പൈശാചവുമാണ് ഏറ്റവും ഹീനമായത്.

വർഗ്ഗം:സംഖ്യാശബ്ദവിജ്ഞാനം
വർഗ്ഗം:8 (അക്കം)
അഷ്ടപുഷ്പങ്ങൾ

എട്ട് പ്രധാനപ്പെട്ട പുഷ്പങ്ങളെയാണ് **അഷ്ടപുഷ്പങ്ങൾ** എന്നതുകൊണ്ട് സൂചിപ്പിക്കുന്നത്.

#പുന്ന
#വെള്ളെരിക്ക്
#ചെമ്പകം
#നന്ത്യാർവട്ടം
#നീലോല്പലം
#പാതിരി
#അലരി
#ചെന്താമര

വർഗ്ഗം:സംഖ്യാശബ്ദവിജ്ഞാനം
ഗാന്ധർ‌വവിവാഹം

ഹൈന്ദവശാസ്ത്രങ്ങളിൽ പ്രതിപാദിച്ചിരിക്കുന്ന അഷ്ടവിധ വിവാഹങ്ങളിൽ പെടുന്ന ഒരുതരം വിവാഹമാണ്‌ **ഗാന്ധർ‌വവിവാഹം**. അനുരാഗബദ്ധരായ കമിതാക്കൾ മാതാപിതാക്കന്മാരെയോ ബന്ധുമിത്രാദികളെയോ അറിയിക്കാതെ പുരോഹിതന്റെ അസാന്നിധ്യത്തിൽ അഗ്നിസാക്ഷിയാക്കി ഗാന്ധർ‌വവിധിപ്രകാരം വിവാഹിതരാകുന്നു. മഹാഭാരതത്തിലും കാളിദാസന്റെ അഭിജ്ഞാനശാകുന്തളത്തിലും ദുഷ്യന്തൻ ശകുന്തളയെ ഗാന്ധർ‌വവിവാഹം ചെയ്തതായി രേഖപ്പെടുത്തിയിരിക്കുന്നു.
[thumb|ഗന്ധർവ (വലത്)  [അപ്സരസ്സ്|അപ്സരസ്സ് സമീപം ]]
ഹിന്ദുമതത്തിലെ വിവാഹവുമായി ബന്ധപ്പെട്ട എട്ടു രീതികളിലൊന്നാണ് ഗാന്ധർവ വിവാഹം. (Sanskrit: गन्धर्व विवाह, *pronounced gənd̪ʱərvə vɪvaːhə*) കുടുബങ്ങളുടെയോ മറ്റു ബന്ധു മിത്രാദികളുടെയോ  പങ്കാളിത്തമില്ലാതെ വധുവും വരനും തമ്മിലുള്ള പരസ്പരധാരണയുടെ അടിസ്ഥാനത്തിലായിരുന്നു ഈ വിവാഹം നടന്നിരുന്നത്. ചരിത്രപരമായി പരിഗണിക്കുന്ന ദുശ്യന്തൻറെയും ശകുന്തളുടെയും as വിവാഹം ഇതിനുദാഹരണമായി പരിഗണിക്കുന്നു.

## ചരിത്രം
[thumb|മഹാഭാരതത്തിൽ പറയുന്ന ദുശ്യന്തൻറെയും ശകുന്തളയുടെയും ചിത്രം. ഇവരുടെ പുത്രനാണ് [ഭരതൻ (ചക്രവർത്തി)|ഭരതൻ .  എന്നാണ് പേരിട്ടത്.]]

## പദോത്പത്തി
ഹിന്ദുമതത്തിലെയും ബുദ്ധമതത്തിലെയും മിഥിക് മനുഷ്യർ ഗന്ധർവ പുരുഷന്മാരോ അപ്സരസ്സുകളുടെ പുരുഷന്മാരോ ആണെന്ന് കരുതുന്നു.

## അവലംബം

വർഗ്ഗം:ഹൈന്ദവം
പ്രകൃതിചികിത്സ

'ജീവൽശക്തി' എന്ന വിശ്വാസത്തെ അടിസ്ഥാനപ്പെടുത്തിയുള്ള ഒരു സമാന്തരചികിത്സാ സമ്പ്രദായമാണ് **പ്രകൃതിചികിത്സ** . ജീവൽശക്തി (vital energy അല്ലെങ്കിൽ vital force) ആണ് ശരീരത്തിലെ ചയാപചയപ്രവർത്തനങ്ങൾ, പ്രത്യുത്പാദനം, വളർച്ച എന്നിവക്കൊക്കെ കാരണമാകുന്നതെന്ന് ഈ ചികിത്സാസമ്പ്രദായം കരുതുന്നു. ഒരുപാട് തരത്തിലുള്ള കപട വൈദ്യശാസ്ത്ര രീതികൾ പ്രകൃതിചികിത്സ എന്ന പേരിൽ അതിന്റെ വക്താക്കൾ പിന്തുടരുന്നു. പ്രകൃതിചികിത്സകർ ഉപയോഗിക്കുന്ന ചികിത്സാരീതികളിൽ ഹോമിയോപ്പതി പോലെയുള്ള കപട സമ്പ്രദായങ്ങൾ മുതൽ അംഗീകൃത ചികിത്സാരീതികൾ ആയ സൈക്കോതെറാപ്പി പോലെയുള്ളവ വരെയുണ്ട്.  

പ്രകൃതി ചികിത്സ അപകടകരവും ഫലപ്രാപ്തിയില്ലാത്തതും ആണെന്ന് ആധുനിക മെഡിക്കൽ പ്രൊഫഷൻ കരുതുന്നു. അമേരിക്കൻ കാൻസർ സൊസൈറ്റി പോലെയുള്ള മെഡിക്കൽ സമൂഹത്തിന്റെ ശക്തമായ വിമർശനം നേരിടുന്നതിന് പുറമെ പ്രകൃതി ചികിത്സകർ കപടവൈദ്യം ഉപയോഗിക്കുന്ന കള്ളന്മാർ ആണെന്ന് ഒരുപാട് തവണ സമർഥിക്കപ്പെട്ടിട്ടുണ്ട് .

പ്രകൃതിചികിത്സാപഠനകേന്ദ്രങ്ങളുടെ കൂട്ടായ്മ (Association of Accredited Naturopathic Medical Colleges) അഭിപ്രായപ്പെടുന്നത്, 'പ്രകൃതിചികിത്സ നിർവചിക്കപ്പെട്ടിരിക്കുന്നത് അതിന്റെ സമ്പ്രദായങ്ങളിൽ ഉപരി അതിന്റെ തത്ത്വങ്ങളിലാണ്. അത് ശരീരത്തിന്റെ രോഗനിവാരണശേഷിയെ മാനിക്കുന്നു,' എന്നാണ്. മറ്റു പരമ്പരാഗത ചികിത്സാസമ്പ്രദായങ്ങളെ പോലെ പ്രകൃതിചികിത്സയും ശസ്ത്രക്രിയയോ ഔഷധങ്ങളോ അധികം ഉപയോഗിക്കുന്നില്ല. ജലചികിത്സ, സൂര്യചികിത്സ, മണ്ണുചികിത്സ തുടങ്ങിയവ ഇതിലെ ചികിത്സാ മുറകളിൽ ഉൾപ്പെട്ടവയാണ്‌. തെളിവുകളുടെ അടിസ്ഥാനമില്ലാത്ത കപടശാസ്ത്രം മാത്രമാണ് പ്രകൃതിചികിത്സ.

## അടിസ്ഥാന ആശയങ്ങൾ
# ശരീരം ഒറ്റ ഘടകമാണ്  അസുഖം ശരീരത്തിനു മുഴുവനാണ്
# അനാരോഗ്യകരമായ അന്തരീക്ഷത്തോട്, സാഹചര്യങ്ങളോട്  ശരിരത്തിന്റെ പ്രതികരണമാണ് അസുഖം
# മരുന്നല്ല രോഗം മാറ്റുന്നത് ശരീരമാണ്. ശരീരത്തിന്റെ സ്വയം ശുദ്ധീകരണ ശക്തിയെ അംഗികരിക്കുക.
# പ്രതികൂലമായ സാഹചര്യത്തിൽ അസുഖമുണ്ടായെങ്കിൽ അത് അനുകൂലമാക്കുന്നതിലൂടെ അസുഖം മാറുന്നു.
# ശരിരത്തിന്റെ പ്രവർത്തനത്തിന് അനുകൂല ഘടകങ്ങളായി യോഗ പൊലുള്ള് നല്ല ശീലങ്ങൾ , ആവശ്യമാണ്.
# ശരീരത്തെയും അതിന്റെ പ്രത്യേകതകളേയും അറിയുകയും അതിനനുസരിച്ച് ഭക്ഷണങ്ങളും ദുശ്ശീലങ്ങളും ക്രമീകരിക്കയും ചെയ്താൽ ആരോഗ്യം ഉണ്ടാകുന്നു. 
## പ്രധാന ചികിത്സാരീതികൾ
പ്രധാനമായ ചികിത്സാ രീതികൾ താഴെ കൊടുക്കുന്നു.
# ഉപവാസം
# ജലചികിത്സ
# സൺബാത്ത്
# മൺചികിത്സ
# ആവി ചികിത്സ
# വ്യായാമം
# യോഗ.
# മെഡിറ്റേഷൻ
# മസ്സാജിങ്
# പ്രകൃതി ദത്തമായ ഭക്ഷണം
# Abstinence from Harmful Food 

വർഗ്ഗം:ആരോഗ്യം
വർഗ്ഗം:പ്രകൃതിചികിത്സ
വർഗ്ഗം:ചികിത്സാരീതികൾ
വർഗ്ഗം:ബദൽചികിത്സ

## അവലംബം
ആനന്ദ് (വിവക്ഷകൾ)

### സ്ഥലം

* ആനന്ദ് --ഗുജറാത്തിലെ ഒരു നഗരം

### ചലച്ചിത്രം

*ആനന്ദ്--ഹിന്ദി ചലച്ചിത്രം

### വ്യക്തികൾ
* ആനന്ദ് --പ്രശസ്ത മലയാളം എഴുത്തുകാരൻ
* ആനന്ദ് ശങ്കർ മാധവൻ --(മലയാളിയായ) ഒരു ഹിന്ദി കവി
* ആനന്ദ് ഭാവെ --മറാഠി ഭാഷയിലെ ഒരു എഴുത്തുകാരൻ
* ആനന്ദ് ശർമ --രാഷ്ട്രീയ നേതാവ്
* ആനന്ദ് പട്‌വർദ്ധൻ --ഒരു ഇന്ത്യൻ ഡോക്യുമെന്ററി സംവിധായകൻ
* ആനന്ദ് ജോൺ --മലയാളിയായ ഒരു രാജ്യാന്തര ഫാഷൻ ഡിസൈനർ
* ആനന്ദ് ഭാട്ടെ --ഒരു ഹിന്ദുസ്ഥാനി ശാസ്ത്രീയ സംഗീതഞ്ജൻ
* വിശ്വനാഥൻ ആനന്ദ് --ചെസ്സ് കളിക്കാരൻ
* ദേവ് ആനന്ദ് --ഹിന്ദി ചലച്ചിത്ര നടൻ
* മുൽക് രാജ് ആനന്ദ് --ഒരു ഇന്ത്യൻ ഇംഗ്ലീഷ് സാഹിത്യകാരൻ
* അഖില ആനന്ദ് --മലയാളത്തിലെ ഒരു ഗായിക
* സബിത ആനന്ദ് --മലയാള നടി
* സുപർണ ആനന്ദ് --ഉത്തരേന്ത്യൻ ചലച്ചിത്ര നടി
അഷ്ടാംഗയോഗം

ഹൈന്ദവപുരാണങ്ങളിൽ മനുഷ്യർ അനുഷ്ഠിക്കേണ്ടതായി നിഷ്കർഷിച്ചിട്ടുള്ള എട്ട് വിധത്തിലുള്ള യോഗങ്ങൾ ആണ്‌ **അഷ്ടാംഗയോഗം**.

# യമം
# നിയമം
# ആസനം
# പ്രാണായാമം
# പ്രത്യാഹാരം
# ധാരണ
# ധ്യാനം
# സമാധി

വർഗ്ഗം:ഹൈന്ദവം
തസ്ലീമ നസ്റീൻ

ഒരു ബംഗ്ലാദേശി എഴുത്തുകാരിയാണ്‌ **തസ്ലീമ നസ്റിൻ** (ബംഗാളി: তসলিমা নাসরিন). വധഭീഷണിയെത്തുടർന്ന് 1994 -ലാണ് അവർ ബംഗ്ലാദേശ് വിട്ടു. സ്വീഡിഷ് പൗരത്വമുള്ള അവർ 20 വർഷമായി യു.എസ്സിലും യൂറോപ്പിലും ഇന്ത്യയിലുമായാണ് കഴിഞ്ഞിരുന്നത്. 
## ജീവിതരേഖ
1962 ഓഗസ്റ്റ് 25-ന്‌ ബംഗ്ലാദേശിലെ മൈമെൻസിങിൽ ജനിച്ചു. ആദ്യകാലത്ത് ഡോക്ടറായിരുന്ന തസ്ലീമ പിന്നീട് എഴുത്തുകാരി, സ്ത്രീപക്ഷപ്രവർത്തക, മനുഷ്യാവകാശപ്രവർത്തക  എന്നീ നിലകളിൽ പ്രശസ്തയായി. 'ലജ്ജ' എന്ന നോവൽ തസ്ലീമയെ മതമൗലികവാദികളുടെ നോട്ടപ്പുള്ളിയാക്കി. 
## താമസം
1994 മുതൽ വിവിധ രാജ്യങ്ങളിൽ കഴിഞ്ഞു വന്ന തസ്ലിമയ്ക്ക് 2004-ൽ ഇന്ത്യ താമസം അനുവദിച്ചിരുന്നു.  ഇത് ഇടയ്ക്കിടെ കേന്ദ്രസർക്കാർ പുതുക്കി നൽകിയിരുന്നെങ്കിലും 2008-ൽ മുസ്ലിം സംഘടനകളുടെ വധഭീഷണിയെ തുടർന്ന്, കേന്ദ്രസർക്കാർ ഇവരെ വീട്ടുതടങ്കലിൽ വെച്ചു. തുടർന്ന്, വിദേശത്തേക്കു പോയ അവർ 2011-ൽ ഇന്ത്യയിൽ തിരിച്ചെത്തി. ഡൽഹിയിലെ രഹസ്യകേന്ദ്രത്തിൽ പോലീസ് സംരക്ഷണയിലായിരുന്നു തസ്ലിയുടെ താമസം. 2014 ഓഗസ്റ്റിൽ   ഇന്ത്യയിലെ താമസാനുമതി കേന്ദ്രസർക്കാർ റദ്ദാക്കി. രണ്ടു മാസത്തെ ടൂറിസ്റ്റ് വിസ മാത്രം തസ്ലിമയ്ക്ക് നൽകാൻ തീരുമാനിച്ചു. 2015 ആഗസ്ത് വരെ വിസയ്ക്ക് കാലാവധിയുണ്ടായിരിക്കെ 2015 ൽ അമേരിക്കയിലേക്ക് താമസം മാറി.  അൽഖ്വെയ്ദ ബന്ധമുള്ള ബംഗ്ലാദേശിലെ മതമൗലിക ശക്തികളുടെ ഭീഷണി കണക്കിലെടുത്തായിരുന്നു ഇത്.

## അവലംബം

വർഗ്ഗം:1962-ൽ ജനിച്ചവർ
വർഗ്ഗം:ഓഗസ്റ്റ് 25-ന് ജനിച്ചവർ
വർഗ്ഗം:ബംഗ്ലാദേശി എഴുത്തുകാർ
വർഗ്ഗം:സ്ത്രീപക്ഷപ്രവർത്തകർ
വർഗ്ഗം:മനുഷ്യാവകാശപ്രവർത്തകർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:ജീവിച്ചിരിക്കുന്നവർ
വർഗ്ഗം:ഇസ്ലാം മത വിമർശകർ
വർഗ്ഗം:നിരീശ്വരവാദ പ്രവർത്തകർ
വർഗ്ഗം:മാനവികതാവാദികൾ
വർഗ്ഗം:സഖാറോവ് പുരസ്കാരം നേടിയവർ
മുൻ‌ഷി (ടെലിവിഷൻ പരിപാടി)

ഇന്ത്യൻ ടെലിവിഷനിലെ ആദ്യ 'ലൈവ് കാർട്ടൂൺ' ഷോ 'മുൻഷി' . 

2000 സെപ്തംബര് നാണ്  'മുൻഷി'.യുടെ സംപ്രേക്ഷണം ഏഷ്യാനെറ്റ് ന്യൂസിൽ ആരംഭിക്കുന്നത്. 

'മുൻഷി'.യുടെ രചനയും സാക്ഷാത്കാരവും നിർവഹിക്കുന്നത് അനിൽ ബാനർജി ആണ്   

**മുൻഷിയുടെ പിറവി: ഒരു കാഴ്ചാവിപ്ലവം**

ഓരോ ദിവസത്തെയും പ്രധാനപ്പെട്ട ഒരു സാമൂഹിക-രാഷ്ട്രീയ വിഷയമാണ് മൂന്ന് മിനിറ്റ് ദൈർഘ്യമുള്ള സ്ട്രിപ്പിലൂടെ അവതരിപ്പിക്കുന്നത്.പൊതു സ്ഥലങ്ങളിൽ ഒത്തുകൂടി കാലിക വിഷയങ്ങൾ ചർച്ച ചെയ്യുന്ന പഴയ 'വെടിവട്ടം' എന്ന സംവാദ ശൈലിയെയാണ് 'മുൻഷി' ഓർമ്മിപ്പിക്കുന്നത്. 

## അവലംബം

വർഗ്ഗം:മലയാള ടെലിവിഷൻ പരിപാടികൾ
ഡിസംബർ 22

__NOEDITSECTION__
ഗ്രിഗോറിയൻ കലണ്ടർ പ്രകാരം **ഡിസംബർ 22** വർഷത്തിലെ 356 (അധിവർഷത്തിൽ 357)-ാം ദിനമാണ്. 

## ചരിത്രസംഭവങ്ങൾ

*1836 - ടെക്സസിൽ ഹാരിസ് കൗണ്ടി സ്ഥാപിതമായി
*1849 - ഫ്യോഡൊർ ദസ്തേവ്സ്കിയുടെ വധശിക്ഷ അവസാന നിമിഷം മാറ്റി വെച്ചു.
*1885 - ഇറ്റോ ഹിരോബുമി, ഒരു സമുറായി ജപ്പാനിലെ ആദ്യ പ്രധാനമന്ത്രിയായി.
*1851 - ഇന്ത്യയിലെ റൂർക്കിയിൽ ആദ്യത്തെ ചരക്കു തീവണ്ടി ഓടി.
*1891 - ഛിന്നഗ്രഹം 323 ബ്രൂസിയ, ഫോട്ടോഗ്രാഫി ഉപയോഗിച്ച് ആദ്യത്തെ ഛിന്നഗ്രഹം കണ്ടെത്തി.
*1921 - ഇപ്പോൾ വിശ്വഭാരതി സർ‌വ്വകലാശാലയുടെ ശാന്തിനികേതൻ കോളേജ് എന്നും അറിയപ്പെടുന്ന വിശ്വഭാരതി കോളേജ് ഇന്ത്യയിൽ ആരംഭിച്ചു. 
*1937 - ന്യൂയോർക്കിനും ന്യൂജഴ്സിക്കുമിടയിൽ ലിങ്കൺ തുരങ്കം തുറന്നു
*1942 - രണ്ടാം ലോകമഹായുദ്ധം: അഡോൾഫ് ഹിറ്റ്ലർ വി -2 റോക്കറ്റ് ഒരു ആയുധമായി വികസിപ്പിക്കാനുള്ള ഉത്തരവ് നൽകുന്നു.
*1947 - ഇറ്റലിയിൽ മന്ത്രിസഭ ഭരണഘടന അംഗീകരിച്ചു.
*1964 - എസ്.ആർ - 71 ബ്ലാക്ക് ബേഡ് ആദ്യമായി പറന്നു
*2003 - കാലിഫോർണിയയിലെ സാൻ സിമ്യോണിൽ വൻ ഭൂചലനം
*2010 - യു.എസ്. സൈന്യത്തിൽ പരസ്യമായി സേവിക്കുന്ന സ്വവർഗാനുരാഗികളെ നിരോധിക്കുന്ന 17 വർഷം പ്രായമുള്ള *ചോദിക്കരുത്, പറയരുത്* (Don't ask, don't tell) എന്ന നയം പ്രസിഡന്റ് ബറാക്ക് ഒബാമ ഒപ്പിട്ടു.

## ജന്മദിനങ്ങൾ
*1887 - രാമാനുജന്റെ ജന്മദിനം

## ചരമവാർഷികങ്ങൾ

വർഗ്ഗം:ഡിസംബർ 22
ഡിസംബർ 23

ഗ്രിഗോറിയൻ കലണ്ടർ പ്രകാരം **ഡിസംബർ 23** വർഷത്തിലെ 357 (അധിവർഷത്തിൽ 358)-ാം ദിനമാണ്. 

## ചരിത്രസംഭവങ്ങൾ

* 1914 - ഒന്നാം ലോകമഹായുദ്ധം: ഓസ്ട്രേലിയൻ, ന്യൂസിലാൻഡ് സൈന്യം ഈജിപ്തിൽ കെയ്റോയിൽ എത്തി.
* 1919 - സെക്സ് ഡിസ്ക്വാളിഫിക്കേഷൻ (റിമൂവൽ) ആക്റ്റ് ബ്രിട്ടനിൽ നിയമം ആയി മാറി..
* 1936 - കൊളംബിയ ബ്യൂണസ് എയേഴ്സ് പകർപ്പവകാശ ഉടമ്പടിയിൽ ഒപ്പു വെച്ചു.
* 1941 - രണ്ടാം ലോകമഹായുദ്ധം: 15 ദിവസത്തിനു ശേഷം, ഇംപീരിയൽ ജാപ്പനീസ് ആർമി വേക്ക് ദ്വീപ് പിടിച്ചെടുത്തു.
* 1947 - ബെൽ ലാബ്സ് ട്രാൻസിസ്റ്റർ പ്രദർശിപ്പിച്ചു.
* 1954 - ജോസഫ് മറേ, ജെ. ഹാർട്ട്വെൽ ഹാരിസൺ എന്നിവർ ചേർന്ന് ആദ്യത്തെ വൃക്ക മാറ്റ ശസ്ത്രക്രിയ നടത്തി.
* 1979 - സോവിയറ്റ്-അഫ്ഗാൻ യുദ്ധം: അഫ്ഗാൻ തലസ്ഥാനമായ കാബൂളിനെ സോവിയറ്റ് യൂണിയൻ സൈന്യം പിടിച്ചെടുത്തു.
* 1990 - സ്ലൊവീന്യ ചരിത്രം: യൂഗോസ്ലാവിയയിൽ നിന്നും സ്വാതന്ത്ര്യത്തിനായി സ്ലോവേനിയയിലെ മൊത്തം വോട്ടർമാരിൽ 88.5% പേർ ഹിതപരിശോധനയിൽ വോട്ടു ചെയ്തു. 
* 2007 - മഹാഗ്രഹയോഗം. ബുധൻ, ഭൂമി, ചൊവ്വ, വ്യാഴം, ക്ഷീരപഥ കേന്ദ്രം എന്നിവ ഒരേ രേഖയിൽ വരുന്ന അപൂർ‌വ്വ സംഗമം.
* 2007 - നേപ്പാൾ സാമ്രാജ്യം അവസാനിപ്പിക്കുന്നതിനുള്ള ഒരു കരാർ സൃഷ്ടിച്ചു. ഫെഡറൽ റിപ്പബ്ലിക് ആയിത്തീർന്ന രാജ്യത്തിൻറെ തലവൻ പ്രധാനമന്ത്രിയായി



## ജന്മദിനങ്ങൾ
* 1902 - മുൻ ഇന്ത്യൻ പ്രധാന മന്ത്രി ചരൺസിംഗ് 
* 1906 - മലയാള കവിയും നാടകകൃത്തുമായിരുന്ന ഇടശ്ശേരി ഗോവിന്ദൻ നായർ

## ചരമവാർഷികങ്ങൾ
* 2002- മലയാള ചലച്ചിത്ര രംഗത്തെ ഒരു അഭിനേതാവായിരുന്ന രതീഷ്. 
* 2004- മുൻ പ്രധാനമന്ത്രി പി.വി. നരസിംഹ റാവു.    
* 2010- മുൻ കേരള മുഖ്യമന്ത്രി കെ. കരുണാകരൻ.

## മറ്റു പ്രത്യേകതകൾ

ചരമവാർഷികങ്ങൾ സുഗതകുമാരി

വർഗ്ഗം:ഡിസംബർ 23
ബദാം

പ്രൂണസ് ജനുസ്സിൽപെട്ട ഒരു മരമാണ്‌ **ബദാം** (Almond). . ഇതിന്റെ പരിപ്പ് ഭക്ഷ്യയോഗ്യവും വളരെയധികം പോഷക മൂല്യമുള്ളതുമാണ്. പ്രോടീൻ, ഫൈബർ, കാൽസ്യം, വിറ്റാമിൻ ഇ, സിങ്ക്, കോപ്പർ, മഗ്‌നീഷ്യം, മറ്റു നിരോക്സീകാരികൾ എന്നിവ കൊണ്ടു സമ്പുഷ്ടമാണ് ബദാം.

ആരോഗ്യത്തിന് ഏറെ ഗുണകരമാണ് ബദാം. ബദാം എട്ട് മുതൽ പന്ത്രണ്ട് മണിക്കൂർ വരെ വെള്ളത്തിൽ കുതിർക്കുന്നത് അതിന്റെ തൊലിയിൽ അടങ്ങിയിരിക്കുന്ന ടാനിൻ, ഫൈറ്റിക് ആസിഡ് പോലുള്ള പോഷക വിരുദ്ധ ഘടകങ്ങൾ കുറയ്ക്കുകയും അതുവഴി പോഷകങ്ങൾ ആഗിരണം ചെയ്യാൻ ദഹന വ്യവസ്ഥയെ സഹായിക്കുകയും ചെയ്യുന്നു.

നാലുമുതൽ പത്തുവരെ മീറ്റർ ഉയരം വയ്ക്കുന്ന ഈ ഇലപൊഴിയും മരത്തിന്റെ തടിയ്ക്ക് 30 സെന്റീമീറ്റർ വരെ വ്യാസമുണ്ടാകും. മധ്യേഷ്യയിലാണ്‌ ഈ മരത്തിന്റെ ഉദ്ഭവം. മനുഷ്യർ പിന്നീട് വടക്കേ ആഫ്രിക്ക, യൂറോപ്പ് മുതലായ മറ്റു സ്ഥലങ്ങളിലേക്ക് ഇതിനെ കൊണ്ടുപോകുകയായിരുന്നു. ഭക്ഷിക്കാനുപയോഗിക്കുന്നതിനു പുറമെ ഇതിന്റെ പരിപ്പിൽ നിന്ന് എണ്ണയും നിർമ്മിക്കാറുണ്ട്.

## കുറിപ്പ്
കേരളത്തിൽ പൊതുവേ ബദാം എന്നു വിളിക്കുന്ന മരത്തെക്കുറിച്ചറിയാൻ തല്ലിത്തേങ്ങ (ഇന്ത്യൻ ബദാം) നോക്കുക.

## രസാദി ഗുണങ്ങൾ
രസം			:മധുരം

ഗുണം		:ഗുരു, സ്നിഗ്ധം

വീര്യം			:ഉഷ്ണം

വിപാകം		:മധുരം

## ഔഷധയോഗ്യ ഭാഗം
ഫലം, വിത്ത്, എണ്ണ

## ആരോഗ്യ ഗുണങ്ങൾ
ആരോഗ്യം: അല്പം കുതിർത്ത ബദാം നിത്യേന കഴിക്കുന്നത് ആരോഗ്യത്തിന് നല്ലതാണ്. ബദാം വെള്ളത്തിൽ കുതിർക്കുന്നത് അതിന്റെ തൊലിയിൽ കാണപ്പെടുന്ന ടാനിൻ, ഫൈറ്റിക് ആസിഡ് പോലുള്ള  പോഷക വിരുദ്ധ ഘടകങ്ങൾ കുറയ്ക്കുന്നു. ഇതിലെ  ആരോഗ്യകരമായ നാരുകൾ, പ്രോട്ടീൻ, നിരോക്സീകാരികൾ എന്നിവ ശരീരത്തിന് ഏറെ ഗുണകരമാണ്.

ചർമ്മത്തിന്റെ ആരോഗ്യം: ബദാമിൽ വിറ്റാമിൻ ഇ, ആന്റിഓക്സിഡന്റുകൾ എന്നിവ ധാരാളമായി അടങ്ങിയിട്ടുണ്ട്. ഇത് ആരോഗ്യമുള്ള ചർമം നൽകുന്നതിനും ശരീരത്തിലെ വീക്കം കുറയ്ക്കുന്നതിനും സഹായിക്കുന്നു.

ഓർമയും ശ്രദ്ധയും: ബദാമിൽ അടങ്ങിയിരിക്കുന്ന റൈബോഫ്ലാവിൻ, എൽ-കാർണിറ്റൈൻ തുടങ്ങിയവ ഓർമശക്തിയും ശ്രദ്ധയും വർധിപ്പിക്കാൻ സഹായിക്കുന്നു.

ഹൃദയാരോഗ്യം: ബദാം ശരീരത്തിലെ അമിത കൊളസ്ട്രോൾ അളവ് നിയന്ത്രിക്കാനും രക്താതിമർദ്ദം നിയന്ത്രിക്കുവാനും സഹായിക്കുന്നു.

ശരീരഭാരം നിയന്ത്രിക്കാം: ബദാമിൽ അടങ്ങിയിട്ടുള്ള നാരുകളും പ്രോട്ടീനും വയറു നിറഞ്ഞതായി തോന്നിപ്പിക്കുകയും വിശപ്പ് കുറയ്ക്കുകയും ചെയ്യുന്നു. ഇത് അമിതവണ്ണം നിയന്ത്രിക്കാൻ സഹായിക്കും.

എല്ലുകളുടെ ആരോഗ്യം: കാൽസ്യം, മഗ്നീഷ്യം, ഫോസ്ഫറസ് തുടങ്ങിയ ധാതുക്കളാൽ സമ്പന്നമായ ബദാം എല്ലുകളുടെ ബലം വർധിപ്പിക്കാൻ സഹായിക്കുന്നു.

പ്രമേഹത്തിന്: ഗ്ലൈസെമിക് ഇൻഡെക്സ് കുറവായതിനാൽ ബദാം പ്രമേഹമുള്ളവരിൽ രക്തത്തിലെ പഞ്ചസാരയുടെ അളവ് നിയന്ത്രിക്കാൻ സഹായിക്കുന്നു.

## ചിത്രശാല

File:Almond_-_ബദാം.jpg|ബദാം 
Image:Green almonds.jpg|പച്ച ബദാം പരിപ്പ്
Image:Almond-Badam-001.jpg|ബദാം പരിപ്പ് കുതിർ‍ത്തത് 
Image:Blanched_almonds.jpg|പുഴുങ്ങിയ ബദാം പരിപ്പ്
Image:Almond_Nuts.jpg|ഉണക്കിയ ബദാം പരിപ്പ്


## അവലംബം

## പുറത്തേക്കുള്ള കണ്ണികൾ‌
* Almond

വിഭാഗം: ഫലവൃക്ഷങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:ബദാം
വർഗ്ഗം:പ്രൂണസ്
വർഗ്ഗം:റോസേസീ
വർഗ്ഗം:റോസേൽസ്
വർഗ്ഗം:കേരളത്തിലെ സസ്യജാലം
പൊയിൽക്കാവ്‌

കോഴിക്കോട്‌ ജില്ലയിൽ കൊയിലാണ്ടി താലൂക്കിലും പന്തലായനി ബ്ലോക്കിലുമായി കടലോരത്ത്‌ സ്ഥിതി ചെയ്യുന്ന ഒരു ഗ്രാമമാണ്‌ **പൊയിൽക്കാവ്‌**. കിഴക്കൻ അതിർത്തിയിൽ ഉള്ളൂർ പുഴയോരത്ത്‌ വ്യാപിച്ചു കിടക്കുന്ന അമൂല്യ ജൈവസമ്പത്തുള്ള കണ്ടൽ വനപ്രദേശം, പടിഞ്ഞാറ്‌ പൊയിൽക്കാവ്‌ ബീച്ച്‌, കടലോടടുത്ത്‌ സ്ഥിതി ചെയ്യുന്ന പതിനഞ്ച്‌ ഏക്കറോളം വിസ്‌തൃതയുള്ള കന്യാവനമെന്ന്‌ വിശേഷിപ്പിക്കാവുന്ന കാവ്‌ എന്നിവ ഇവിടുത്തെ ജൈവ വൈവിദ്ധ്യത്തെ സംരക്ഷിച്ചുപോരുന്നു. റെയിൽപാത, എൻ.എച്ച്‌. 17 എന്നിവ ഈ പഞ്ചായത്തിലുടെ കടന്നു പോവുന്നു. 13.60 ചതുരശ്ര കിലോമീറ്റിർ ഭുവിസ്‌തീർണ്ണമുള്ള ഇവിടെ 3.5 കിലോമീറ്ററോളം കടലോരവും ചെറിയ കുന്നുകളും ചരിവു പ്രദേശങ്ങളം പാടങ്ങളും സമതലപ്രദേശങ്ങളും അടങ്ങുന്നതാണ്‌. ഏകദേശം 4700 ഓളം കുടുംബങ്ങൾ ഇവിടെ താമസിക്കുന്നു. പകുതിയിലധികം കുടുംബങ്ങൾക്കും 25 സെന്റിന്‌ താഴെ മാത്രമെ ഭുമിയുള്ളു. ചെറുകിട കർഷകരും, കർഷകതൊഴിലാളികളും, മൽസ്യതൊഴിലാളികളും, നിർമ്മാണതൊഴിലാളികളും, ചെറുകിട കച്ചവടക്കാരും, സർക്കാർ-സ്വകാര്യ സ്ഥാപനങ്ങളിലെ ജീവനക്കാരും, ഖാദി, കയർ, തുന്നൽ, മോട്ടോർ വാഹനമേഖലകളിൽ പണിയെടുക്കുന്നവരും അന്യസംസ്ഥാനങ്ങളിലും വിദേശങ്ങളിലും ജോലി ചെയ്യുന്നവരുമാണ്‌ ഇവിടുത്തെ ജനങ്ങൾ. കാലി വളർത്തൽ ഉപജീവനമാർഗ്ഗമായി കരുതുന്ന അനേകം കുടുംബങ്ങൾ ഇവിടെയുണ്ട്‌.ചെങ്ങാട്ടുകാവ് പഞ്ചായത്തിലെ  ഒരു പ്രധാന വാർഡ് ആണ് പൊയിൽക്കാവ് 

പൊയിൽക്കാവ് ഗ്രാമം ഇവിടത്തെ ദുർഗാദേവി ക്ഷേത്രം മൂലം വളരെ പ്രസിദ്ധമാണ്. പരശുരാമൻ പ്രതിഷ്ഠിച്ചു എന്നു വിശ്വസിക്കുന്ന ഈ അമ്പലം കടലിനോട് ചേർന്നുള്ള വനത്തിനുള്ളിൽ ആണ്. മീനം ഒന്നു മുതൽ അഞ്ചു വരെ ആണിവിടത്തെ ഉത്സവം. വെടിക്കെട്ടിനു ഏറെ പേരുള്ള ഈ ഉത്സവം ഇപ്പോൾ ആനക്കമ്പക്കാരുടെ താവളം കൂടിയാണ്. മലബാറിലെ ഒരു പ്രധാന ക്ഷേത്രമായി പൊയിൽക്കാവ് ക്ഷേത്രം അറിയപ്പെടുന്നു.

ഏറെ പഴക്കമുള്ള പൊയിൽക്കാവ് ഹൈസ്കൂൾ വിദ്യാഭ്യാസരംഗത്ത് ഈ നാടിന്റെ അഭിമാനമായി നിലകൊള്ളുന്നു. ഈ വർഷം +2 ഇവിടെ അനുവദിച്ചു.

വർഗ്ഗം: കോഴിക്കോട് ജില്ലയിലെ ഗ്രാമങ്ങൾ
പൊങ്കൽ

ലഘുചിത്രം|274x274ബിന്ദു
ദ്രാ
വിഡരുടെ വിളവെടുപ്പുത്സവമാണ് **പൊങ്കൽ**. ഗ്രിഗോറിയൻ കലണ്ടർ പ്രകാരം ജനുവരി 13ന് തുടങ്ങി നാലുദിവസങ്ങളിലായാണ് പൊങ്കൽ ആഘോഷിക്കുന്നത്. അതായത് തമിഴ് മാസമായ മാർകഴിയുടെ അവസാന ദിവസം തുടങ്ങി തൈമാസം മൂന്നാം തിയതി അവസാനിക്കുന്നു. ഓരോ ദിവസങ്ങൾക്കും വ്യത്യസ്ത ചടങ്ങുകളും വിശ്വാസങ്ങളുമുണ്ട്. പ്രധാന ആഘോഷമായ തൈപ്പൊങ്കൽ  മകരമാസം ഒന്നാം തിയതിയാണ് ആഘോഷിക്കുന്നത്. അതിനാൽ **മകരസംക്രാന്തി** എന്നും ഇതിന് പേരുണ്ട്. വേവിച്ച അരി എന്നാണ് പൊങ്കൽ എന്ന പദത്തിന്റെ അർത്ഥം. ഇത് തമിഴരുടെ ഏറ്റവും പ്രസിദ്ധപ്പെട്ട പർവമാണ്.

## ബോഗി
ആഘോഷങ്ങളുടെ ആദ്യ ദിവസം അതായത് മാർഗ്ഗഴിയുടെ അവസാന ദിവസം **ബോഗി** (, ) എന്നറിയപ്പെടുന്നു. വിള നന്നാവാൻ ലഭിച്ച നല്ല കാലാവസ്ഥയ്ക്ക്  സൂര്യദേവനോട്  നന്ദി പറയുകയാണ് ഈ ദിവസം ചെയ്യുന്നത്. അടുത്ത വർഷത്തെ വിളവെടുപ്പ് നന്നാവണമെന്ന് പ്രാർത്ഥിക്കുകയും ചെയ്യുന്നു. പഴയ സാധനങ്ങൾ തീയിലിട്ടു കത്തിക്കുന്നു. ചാണകവും തടിയുമാണ് തീ കത്തിക്കാൻ ഉപയോഗിക്കുക.

## തൈപ്പൊങ്കൽ

രണ്ടാം ദിവസമാണ് **തൈപ്പൊങ്കൽ**. അന്ന് പൂജയുണ്ടാകും. വർണ്ണാഭമായ കോലം മുറ്റത്തൊരുക്കുന്നു. അരി പാലിൽ വേവിയ്ക്കും. വീടിന് പുറത്ത് അടുപ്പു കൂട്ടിയാണ് ഇതു ചെയ്യുക. ഈ സ്ഥലത്ത് കോലമിട്ടിട്ടുണ്ടാകും. പാത്രത്തിൽ മഞ്ഞൾച്ചെടി കെട്ടി വയ്ക്കും. അരി, കരിമ്പ്, പഴം, നാളികേരം എന്നിവ സൂര്യന് സമർപ്പിക്കും. ഇതിനുപയോഗിച്ച സാധനങ്ങളും പാത്രങ്ങളും ഉപേക്ഷിക്കുകയാണ് ചെയ്യുക. വിവാഹം കഴിഞ്ഞ് ഒരുവർഷം തികഞ്ഞ വധുവിന്റെ വീട്ടുകാർക്ക് പൊങ്കൽപാത്രം, അരി, ശർക്കര, പുതുവസ്ത്രം എന്നിവ നല്കും. 

## മാട്ടുപ്പൊങ്കൽ

thumb|മാട്ടുപ്പൊങ്കലിനായി അലങ്കരിച്ച മാടുകൾ
മൂന്നാംദിവസം **മാട്ടുപ്പൊങ്കൽ** എന്നാണ് അറിയപ്പെടുന്നത്.  കർഷകരാണ് ഭക്തി നിർഭരം മാട്ടുപൊങ്കൽ ആഘോഷിക്കുന്നത്. കൃഷിയിടങ്ങളിൽ വിളവിറക്കുന്നത് മുതൽ വിളവെടുപ്പ് വരെ കന്നുകാലികളെ ഉപയോഗിക്കുന്ന തമിഴ്കുടുംബങ്ങൾ മാട്ടുപൊങ്കലിന് കന്നുകാലികളെ കുളിപ്പിച്ച് ഭസ്മവും വർണപ്പൊടികളും അണിയിച്ച് അലങ്കരിച്ച് പൂജകൾ നടത്തുന്നു. കാലികളുടെ ദീർഘായുസ്സിനും കാർഷിക വിളകളുടെ ഇടതടവില്ലാത്ത വിളവെടുപ്പിനും നല്ല കാലാവസ്ഥക്കുമായി മാട്ടുപൊങ്കലിൽ പ്രാർഥിക്കുന്നു. ഭഗവാൻ ശിവൻ തന്റെ വാഹനമായ നന്ദിയെ ശപിച്ചുവെന്നും നന്ദി ഭൂമിയിലെത്തി കർഷകരെ നിലമുഴാൻ സഹായിക്കുന്നുവെന്നുമാണ് വിശ്വാസം.

മധുര ജില്ലയിൽ മാട്ടുപൊങ്കലിനോടനുബന്ധിച്ച് മുൻകാലങ്ങളിൽ ജല്ലിക്കെട്ട് നടത്തിയിരുന്നു. എന്നാൽ നിരവിധി യുവാക്കൾക്ക് ജീവഹാനി നേരിട്ടതോടെ തമിഴ്‌നാട് സർക്കാർ ഇതിനു നിരോധനം ഏർപ്പെടുത്തി. എന്നാൽ ഹൈക്കോടതി ഉത്തരവിലൂടെ നിബന്ധനകളോടെ ഇപ്പോഴും ഇവ നടന്നുവരുന്നുണ്ട്.

## കാണും പൊങ്കൽ
നാലാം ദിവസം **കാണും പൊങ്കൽ** എന്ന ആഘോഷമുണ്ടാകും. ബന്ധുക്കളും സുഹൃത്തുകളും ഒത്തു കൂടുകയും സമ്മാനങ്ങൾ നൽകുകയും ചെയ്യുന്ന ദിവസമാണിത്. തമിഴർ തങ്ങളുടെ കീഴിൽ പണി ചെയ്യുന്നവർക്ക് ഈ ദിവസം സമ്മാനങ്ങൾ നൽകും

## കൂടുതൽ വായനക്ക്

* http://www.kamat.com/kalranga/festive/jan14.htm
* പൊങ്കൽ സ്കൂൾ അവധി 2025 തമിഴ്നാട്ടിൽ പ്രഖ്യാപിച്ചു. തെലങ്കാന. ആന്ധ്രാപ്രദേശ്. തീയതികൾ ഇവിടെ പരിശോധിക്കുക - Result Times 

വർഗ്ഗം:ഇന്ത്യയിലെ ഉത്സവങ്ങൾ
വർഗ്ഗം:നെല്ലുമായി ബന്ധപ്പെട്ട ആചാരങ്ങൾ
വർഗ്ഗം:ഹൈന്ദവ വിശേഷദിനങ്ങൾ
വർഗ്ഗം:കൃഷി
ദസ്റ

ശ്രീരാമൻ രാവണനുമേൽ നേടിയ വിജയം ആഘോഷിക്കുന്ന ഉത്സവമാണ്** ദസ്റ**. **രാംലീല** എന്ന പേരിലും ഇത് അറിയപ്പെടുന്നു. സെപ്റ്റംബർ-ഒക്ടോബർ മാസങ്ങളിലാണ് ദസ്റ കൊണ്ടാടുന്നത്.

നവരാത്രിയോടനുബന്ധിച്ച് നടത്തുന്ന ദസ്റയിൽ രാമായണം നാടകമായി അവതരിപ്പിക്കാറുണ്ട്. പടക്കങ്ങൾ നിറച്ച രാവണന്റെയും കുംഭകർണന്റെയും ഇന്ദ്രജിത്തിന്റെയും കോലങ്ങൾക്ക് തീകൊളുത്തി പൊട്ടിക്കുന്നത് ദസ്റയുടെ ഒരു പ്രധാന ചടങ്ങാണ്. തുളസീദാസ് രചിച്ച രാമചരിതമാനസം ആലപിക്കുന്നതാണ് മറ്റൊരു പ്രധാന ചടങ്ങ്. 

ദസ് എന്നുവച്ചാൽ ഹിന്ദിയിൽ പത്ത് എന്നാണർഥം. ദസ്റയെന്നാൽ പത്തുദിവസത്തെ ആഘോഷമാണ്. പക്ഷേ വാരണാസിയിൽ ദസ്റ മുപ്പതുദിവസത്തെ ആഘോഷമാണ്. ബനാറസ് രാജാവ് തുടക്കം കുറിച്ച് ചടങ്ങുകളിൽ ലക്ഷക്കണക്കിനാളുകൾ പങ്കെടുക്കുന്നു. പത്തുതലയുള്ള രാവണനെ തോല്പിച്ചതിനാലാണ് ദസ്റ എന്ന പേരു വന്നത്. 

## കൂടുതൽ വായനക്ക്
http://www.webonautics.com/ethnicindia/festivals/dussehra.html

വർഗ്ഗം:ഹൈന്ദവം
നാഗപഞ്ചമി

നാഗങ്ങളെ പ്രീതിപ്പെടുത്തുന്നതിനായി ഇന്ത്യയിലെ ഹിന്ദുക്കൾ കൊണ്ടാടുന്ന ഉത്സവമാണ് **നാഗപഞ്ചമി**. ശ്രീകൃഷ്ണൻ കാളിയൻറെ അഹങ്കാരം ശമിപ്പിച്  കീഴടക്കിയതിന്റെ പ്രതീകമായും ഇത് ആഘോഷിക്കപെടുന്നു. നാഗപഞ്ചമി പ്രധാനമായും ആഘോഷിക്കപ്പെടുന്നത് പശ്ചിമ ബംഗാൾ,മഹാരാഷ്ട്ര എന്നീ സംസ്ഥാനങ്ങളിലാണ്. കേരളത്തിൽ കാസർക്കോടും കോട്ടയത്തും മറ്റും ഗൗഡസാരസ്വത ബ്രാഹ്മണർ ഇതാഘോഷിക്കുന്നു. 

ഇതിനോടനുബന്ധിച്ച് സർപ്പക്കാവിലും മറ്റും 'നൂറും പാലും' നിവേദിക്കുന്ന ചടങ്ങും നടത്താറുണ്ട്. നാഗപഞ്ചമി ദിവസം പാമ്പുകളെ കൊല്ലാറില്ല. ചില പ്രദേശങ്ങളിൽ പാമ്പുകളെ പിടികൂടി കുടത്തിലിട്ടടച്ച് ആഘോഷദിവസം തുറന്നു വിടുന്ന പതിവുമുണ്ട്. സ്ത്രീകളും കുട്ടികളും പ്രത്യേക പാട്ടുകൾ പാടുകയും പതിവാണ്.

## കൂടുതൽ വായനക്ക്
# http://www.webonautics.com/ethnicindia/festivals/nagapanchami.html
# http://www.mathrubhumi.com/kottayam/news/2446316-local_news-Vaikkam-%E0%B4%B5%E0%B5%88%E0%B4%95%E0%B5%8D%E0%B4%95%E0%B4%82.html 
# http://www.mathrubhumi.com/extras/special/story.php?id=119649

വർഗ്ഗം:ഹൈന്ദവ വിശേഷദിനങ്ങൾ
വർഗ്ഗം:ഹൈന്ദവ ഉത്സവങ്ങൾ
ഉഴുന്ന്

പയർ വർഗ്ഗത്തിൽ ഉൾപ്പെടുന്ന ഒരു സസ്യമാണ്‌ **ഉഴുന്ന്**. ഇതിന്റെ സംസ്കൃതനാമം *മാഷം* എന്നാണ്‌. തമിഴിൽ ഉഴുന്ന്, കന്നടയിൽ ഉർദ്ദ്, ഹിന്ദിയിൽ ഉറദ്, ഗുജറാത്തിയിൽ അറാദ്, ബംഗാളിയിൽ മഷ്‌കലെ എന്നും ദേശ ഭാഷാവ്യത്യാസമനുസരിച്ച് പല പേരുകളിൽ ഉഴുന്ന് അറിയപ്പെടുന്നു 

അതീവ പോഷക സമൃദ്ധവും തികച്ചും ആരോഗ്യകരവുമാണ് ഉഴുന്ന്. ഇതിൽ ധാരാളം വിറ്റാമിനുകൾ, ധാതുക്കൾ, പ്രോട്ടീൻ അഥവാ മാംസ്യം എന്നിവയടങ്ങിയിരിക്കുന്നു. അതിനാൽ ഉഴുന്ന് ഒരു പോഷകാഹാരമാണെന്ന് പറയാം. 

ദക്ഷിണേന്ത്യയിൽ പ്രഭാതഭക്ഷണങ്ങളായ ഇഡ്ഡലി, ദോശ തുടങ്ങിയവയുടെ മുഖ്യ ചേരുവയാണ്‌ ഉഴുന്ന്. ഉത്തരേന്ത്യയിൽ ദാൽ മഖനി എന്ന പ്രസിദ്ധമായ പരിപ്പുകറിയിലെ മുഖ്യചേരുവയുമാണിത്.
.

## ഔഷധമൂല്യം
വാതകോപത്തെ ശമിപ്പിക്കുന്നതു കൂടാതെ, ശരീരത്തെ തണുപ്പിക്കുകയും തടിപ്പിക്കുകയും ചെയ്യുന്നു. ധാതുബലം, ശുക്ലവർദ്ധന എന്നിവയെ സഹായിക്കുകയും ചെയ്യുന്നു.  ആയുർവേദപ്രകാരം പിത്തം, രക്തദോഷം, ക്ഷയം, ജ്വരം, ചുമ എന്നീ അസുഖങ്ങളെ തടയുന്നു. പക്ഷേ, ഉഴുന്ന് കഫത്തെ വർദ്ധിപ്പിക്കുന്നു. ഉഴുന്ന് വാജീകരണ ചികിത്സയിൽ വളരെയധികം ഉപയോഗിക്കുന്ന വസ്തുവാണ്‌. 

## വാജീകരണം
ലൈംഗികശേഷി കുറഞ്ഞവർക്കും നശിച്ചവർക്കും ദിവസവും ഉഴുന്ന് പാലിൽപുഴുങ്ങി, ഉണക്കിപ്പൊടിച്ച് ഓരോ കരണ്ടി പശുവിൻ പാലിൽ ചേർത്തുകാച്ചി അത്താഴത്തിനുശേഷം സേവിക്കുകയാണെങ്കിൽ ലൈംഗികശേഷി വർദ്ധിപ്പിക്കും.  ശുക്ലവർദ്ധനവിനായി ഉഴുന്ന്‌, ശർക്കര, തേങ്ങാപ്പാലിൽ ചേർത്ത് പായസം ഉണ്ടാക്കിക്കഴിച്ചാൽ മതിയാകും. കൂടാതെ പച്ചനെല്ലിക്കയുടെ നീര്‌, അതിനാനുപാതികമായി ഉഴുന്ന് പൊടിച്ചതും, ബദാംപരിപ്പും ശർക്കരയും തേനും ചേർത്ത് രാത്രിയിലെ ആഹാരത്തിനുശേഷം കഴിക്കുകയാണെങ്കിൽ ധാതുബലം വർദ്ധിക്കുന്നതാണ്‌. 

## ഔഷധങ്ങൾ
ഉഴുന്ന്, ദേവദാരം, കുറുന്തോട്ടിവേര്‌ എന്നിവ *മാഷാർവാദികഷായം* എന്ന ഔഷധത്തിലെ പ്രധാന ചേരുവകളാണ്‌. ഈ കഷായം ഹൃദ്രോഗത്തിന്‌ മരുന്നായി ഉപയോഗിക്കുന്നു. ഉഴുന്ന്, ചെറുപയർ എന്നിവ വച്ച് ഊറ്റിയെടുത്തതിൽ കുറുന്തോട്ടിവേര്‌ കഷായവും ചേർത്ത് എണ്ണകാച്ചിയരച്ച് തേച്ചാൽ മിക്കവാറുമുള്ള എല്ലാ വേദനകൾക്കും ഔഷധമായി ഉപയോഗിക്കുന്നു. 
## അവലംബം

## കുറിപ്പുകൾ
മണ്ണിലെ നൈട്രജന്റെ അളവ്‌ വർദ്ധിപ്പിക്കാൻ സഹായിക്കുന്നതിനാൽ ഇത് ഇടവിളയായി കൃഷി ചെയ്തുവരുന്നു.

## പുറത്തേക്കുള്ള കണ്ണികൾ
*http://www.gene.affrc.go.jp/htbin/plant/image/get_logo_e?plno=54261009

വർഗ്ഗം:പയർ വർഗ്ഗത്തിൽപെട്ട സസ്യങ്ങൾ
വർഗ്ഗം:ധാന്യങ്ങൾ
വർഗ്ഗം:വിഗ്ന ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
സഫ്ദർ ഹാഷ്മി നാടകോത്സവം (ഡൽഹി)

1973- ൽ തന്റെ 19-ആം വയസ്സിൽ **[[ജനനാട്യമഞ്ജ്]]** എന്ന തെരുവു നാടകഗ്രുപ്പിലൂടെ സാംസ്കാരിക-രാഷ്ട്രീയരംഗത്തെത്തിയ സഫ്ദർ ഹാഷ്മിയുടെ സ്മരണാർത്ഥം ഡൽഹി മലയാളികളുടെ കൂട്ടായ്മയായ **[[ജനസംസ്കൃതി]]** എന്ന സംഘടന വർഷത്തിൽ ഒരുക്കുന്ന നാടകമത്സരമാണ് **സഫ്ദർ ഹാഷ്മി നാടകമത്സരം**.

ജനസംസ്കൃതിയുടെ ഡൽഹിയിലെ വിവിധ ബ്രാഞ്ചുകളിൽ നിന്നെത്തിയ കലാകാരന്മാർ ഇതിൽ പങ്കെടുത്ത് നാടകങ്ങൾ അവതരിപ്പിക്കുന്നു.  നാടകത്തിൽ ഒന്നാം സമ്മാനാർഹമായ നാടകത്തിനും, മികിച്ച നടനും, നടിക്കും, സഹനടനും, സഹനടിക്കും, സംവിധായകനും ഇതിൽ സമ്മാനം നൽകുന്നു. ഡൽഹി മലയാളികൾ വളരെ ആവേശത്തോടു കൂടിയാണ് ഇതിൽ പങ്കെടുക്കുന്നത്. 

നാടകമത്സരത്തിന്റെ ഉദ്ഘാടനസമ്മേളനത്തിനായി സാഹിത്യസാംസ്‌കാരിക രാഷ്ട്രീയ രംഗത്തുള്ള പ്രമുഖർ‍ പങ്കെടുക്കാറുണ്ട്. 

## മത്സരങ്ങളിൽ

### 2007-ലെ മത്സരത്തിൽ
ജനസംസ്കൃതിയുടെ 18-) മത് സഫ്‌ദർ ഹാഷ്മി നാടകമത്സരം ജനുവരി 27ന് ഡൽഹിയിലെ "Mukthadhara Auditorium"ത്തിൽ വച്ച് നടന്നിരുന്നു. ജനസംസ്ക്രിതിയുടെ വിവിധ ബ്രാഞ്ചിലെ നാടകസംഘങൾ‌ അവതരിപ്പിക്കുന്ന 8 നാടകങൾ അവതരിപ്പിയ്ക്കുകയുണ്ടായി.(3 കുട്ടികളുടെ നാടകങളും 5 വലിയവരുടെ നാടകങളും)ഇതിൽ ‍വലിയവരുടെ നാടകത്തിൽ **“വയസ്സൻ കുന്ന്”** എന്ന നാടകത്തിനും, കുട്ടികളുടെ നാടകത്തിൽ **“ഈ ആകാശം ഇവരുടേതല്ല”** എന്നു പേരുള്ള നാടകത്തിനുമാണ് മികച്ച നാടകത്തിനുള്ള അവാർഡ് ലഭിച്ചത്.

### 2008-ലെ മത്സരത്തിൽ

### 2009-ലെ മത്സരത്തിൽ
#### കുട്ടികളുടെ നാടകങ്ങൾ
20-ആമത് നാടകോത്സവത്തിൽ 6 നാടകങ്ങളാണ് കുട്ടികളുടേതായി അവതരിപ്പിച്ചത്. ഇതിൽ ജനസംസ്കൃതിയുടെ രോഹിണി ബ്രാഞ്ചിലെ കലാകാരന്മാർ അവതരിപ്പിച്ച *നടൻ* എന്ന നാടകം മികച്ച നാടകമായി തിരഞ്ഞെടുത്തു. 
****അവതരിപ്പിച്ച നാടകങ്ങൾ താഴെക്കൊടുക്കുന്നു***

## അവലംബം

## പുറത്തേക്കുള്ള കണ്ണികൾ
*ജനസംസ്കൃതിയുടെ ഔദ്യോഗിക വെബ്സൈറ്റ് 
*ഇരുപതാമത് സഫ്ദർ ഹാഷ്മി നാടകോത്സവത്തിലേക്കുള്ള തിരക്കഥകൾ ക്ഷണിച്ചുകൊണ്ടുള്ള നോട്ടീസ്.
*ഇരുപതാമത് സഫ്ദർ ഹാഷ്മി നാടകോത്സവത്തിന്റെ നോട്ടീസ്

## ഇതും കാണുക
*സഫ്‌ദർ ഹാഷ്മി
*ജനസംസ്കൃതി

വർഗ്ഗം:ഇന്ത്യയിലെ നാടകമത്സരങ്ങൾ
ഡിസംബർ 24

ഗ്രിഗോറിയൻ കലണ്ടർ പ്രകാരം **ഡിസംബർ 24** വർഷത്തിലെ 358 (അധിവർഷത്തിൽ 359)-ാം ദിനമാണ്. 

## ചരിത്രസംഭവങ്ങൾ

* 1800 - നെപ്പോളിയനെതിരെ വധശ്രമം
* 1851 - വാഷിങ്ടൺ, ഡി.സി.യിലെ ലൈബ്രറി ഓഫ് കോൺഗ്രസിന് അഗ്നിബാധയേറ്റു
* 1923 - അൽബേനിയ റിപ്പബ്ലിക്കായി
* 1941 - രണ്ടാം ലോകമഹായുദ്ധം: ജപ്പാന്റെ സൈന്യം ഹോങ്‌കോങ്ങ് പിടിച്ചടക്കി
* 1951 - ലിബിയ ഇറ്റലിയിൽ നിന്നും സ്വതന്ത്രമായി.
* 1952 -ബ്രിട്ടൻറെ ആദ്യത്തെ തന്ത്രപരമായ ബോംബർ ആയ ഹാൻഡ്ലി പേജ് വിക്ടർ എന്ന ആദ്യ വിമാനം പറന്നു.
* 1968 - അപ്പോളോ പരിപാടി: അപ്പോളോ 8 ചന്ദ്രനു ചുറ്റുമുള്ള പരിക്രമണ പാതയിലേക്ക് കടക്കുന്നു.
* 1969 - നൈജീരിയൻ പട്ടാളം ഉമ്മുവഹിയ, ബീയാഫ്ര തലസ്ഥാനം പിടിച്ചെടുത്തു.
* 1974 - ട്രേസി ചുഴലിക്കാറ്റ് ഓസ്ട്രേലിയയിലെ ഡാർവിൻ (നഗരം) തകർത്തു.
* 1997 - അൾജീരിയയിൽ സിഡ് എൽ-ആണ്ട്രി കൂട്ടക്കൊല 50 മുതൽ 100 വരെ ആളുകൾ കൊല്ലപ്പെട്ടു.
* 1999 – 190 യാത്രക്കാരുമായി നേപ്പാളിലെ കാഠ്മണ്ഡുവിലേക്ക് യാത്ര തിരിച്ച എയർലൈൻസ്‌ വിമാനം റാഞ്ചി കാണ്ടഹാർ വിമാനത്താവളത്തിൽ ഇറക്കി. 
* 2002 - ഡെൽഹി മെട്രോ പ്രവർത്തനമാരംഭിച്ചു.
* 2002 - മുൻ പ്രധാനമന്ത്രി അടൽ ബിഹാരി വാജ്പേയിയുടെ ബഹുമാനാർത്ഥം പ്രധാനമന്ത്രി നരേന്ദ്ര മോദി 100 രുപ നാണയം പുറത്തിറക്കി. വെള്ളി, ചെമ്പ്, നിക്കൽ, സിങ്ക് എന്നിവയുടെ സങ്കരലോഹക്കൂട്ടിൽ തീർത്ത നാണയത്തിന് 35 ഗ്രാമാണ് ഭാരം.


## ജന്മദിനങ്ങൾ
* 1925 -മുഹമ്മദ് റഫിയുടെ ജന്മദിനം
* 1959 - പ്രശസ്ത ബോളിവുഡ് നടൻ അനിൽ കപൂറിന്റെ ജന്മദിനം

## ചരമവാർഷികങ്ങൾ
* 1524 - പോർച്ചുഗീസ് നാവികനായിരുന്ന വാസ്കോ ഡ ഗാമ
* 1873 - അമേരിക്കൻ വ്യവസായിയും ജോൺസ് ഹോപ്കിൻസ് യൂണിവേഴ്സിറ്റി, ആശുപത്രി, മെഡിക്കൽ കോളേജ് തുടങ്ങിയവയുടെ സ്ഥാപകനുമായ ജോൺസ് ഹോപ്കിൻസിന്റെ ചരമദിനം

## മറ്റു പ്രത്യേകതകൾ

വർഗ്ഗം:ഡിസംബർ 24
തുവര

ലഗ്യുമിനോസെ കുടുംബത്തിലും പാപ്പിലോണേസിയെ എന്ന ഉപകുടുംബത്തിലും പെടുന്ന പയറുവർഗ്ഗച്ചെടിയാണ് **തുവര** എന്ന **തൊമര**. ആഫ്രിക്ക, ഇന്ത്യ, പാകിസ്താൻ, ഹവായ് എന്നീ രാജ്യങ്ങളിൽ കൃഷി ചെയ്യപ്പെടുന്നു. ഇംഗ്ലീഷിൽ *പീജിയൻ പീ* എന്നും ഹിന്ദിയിൽ അർഹർ എന്നും അറിയപ്പെടുന്നു. തുവരയുടെ ശാസ്ത്രീയ നാമം *കജാനസ് കജൻ* എന്നാണ്. ഉത്തർപ്രദേശ്, ആന്ധ്രപ്രദേശ്, മധ്യപ്രദേശ്, ഗുജറാത്ത്, ബീഹാർ, തമിഴ്‌നാട്, കർണാടകം എന്നീ സംസ്ഥാനങ്ങളിലാണ്‌‍ ഇന്ത്യയിൽ മുഖ്യമായും തുവര കൃഷിയുള്ളത്. കേരളത്തിൽ പാലക്കാട് ജില്ലയിലെ ചിറ്റൂർ താലുക്കിൽ ചോളം, കടല എന്നിവയോടൊപ്പം ചെറിയ തോതിൽ കൃഷി ചെയ്തുവരുന്നു. ഇടുക്കി ജില്ലയിലും കൃഷി ചെയ്യുന്നുണ്ട്.
left|thumb|220px|പത്തടിയിലേറെ ഉയരത്തിൽ വളരുന്ന ചെടി
thumb|left|220px|തുവര അരികൾ

## കൃഷിരീതി
ഉഷ്ണമേഖലയിലെ കൃഷിക്ക് അനുകൂലമല്ലാത്ത ഒരു പയർവർഗ്ഗവിളയാണ്‌ തുവരയെങ്കിലും പരീക്ഷണാടിസ്ഥാനത്തിൽ കേരളത്തിൽ കൂടുതലും കൃഷിചെയുന്നത് പാലക്കാട് ജില്ലയിലാണ്‌. തുവരയുടെ കൃഷിക്ക് അനുകൂലമായ താപനില 18 ഡിഗ്രി മുതൽ 30 ഡിഗ്രി സെന്റീഗ്രേഡ് വരെയാണ്‌. വെള്ളക്കെട്ടിനു സാധ്യാതയില്ലാത്തതും നേരിയ ക്ഷാരഗുണമുള്ളതുമായ വിവിധതരം മണ്ണിൽ തുവര കൃഷി ചെയ്യാം. തുവര തനിവിളയായും മിശ്രവിളയായും കൃഷിചെയ്യാവുന്നതാണ്‌. നെല്ല്, മരച്ചീനി തുടങ്ങിയ വിളകളുടെ ഇടവിളയായോ; വിളവെടുപ്പ് കഴിഞ്ഞ പാടങ്ങളിൽ തനിവിളയായോ കൃഷിചെയ്യാം. തനിവിളയാകുമ്പോൾ 15 കിലോഗ്രാം മുതൽ 20 കിലോഗ്രാം വരെ വിത്തും; ഇടവിളയാകുമ്പോൾ 6 കിലോഗ്രാം മുതൽ 7 കിലോഗ്രാം വരെ വിത്തും ഒരു ഹെക്ടറിലെ കൃഷിക്ക് ആവശ്യമാണ്‌. ഇടവിളയായി കൃഷി ചെയുമ്പോൾ വിതയ്ക്കുന്നത് ജൂൺ, ജൂലൈ മാസങ്ങളിലാണ്. വരികൾ തമ്മിൽ 3 -3.5 മീറ്റർ അകലത്തിൽ നടാം. ഇതിന് അടിവളമായി കുമ്മായം, കാലിവളം, യൂറിയ, റൊക് ഫോസ്ഫേറ്റ് എന്നിവ ചേർക്കേണ്ടതാണ്‌.

## പോഷകങ്ങൾ

## അവലംബം


വർഗ്ഗം:പയർ വർഗ്ഗത്തിൽപെട്ട സസ്യങ്ങൾ
വർഗ്ഗം:ധാന്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:ഇന്ത്യയിൽ ഉത്ഭവിച്ച സസ്യവിളകൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം